open-index/open-wikipedia-markdown huggingface dataset:
孫越 (演員)

**孫越**（），原名**孫鉞**，係台灣男演員、中華民國陸軍裝甲兵、中華民國總統府國策顧問、終身志願工作者。佢喺浙江省餘姚縣出世，曾經參與多部電影嘅演出，主持公共電視節目《孫叔叔說故事》而被稱為「孫叔叔」。1989年宣佈退出商業演出，全力投入慈善活動，只從事義務性、公益性演出，包括節目主持、宣導廣告等。第20屆金馬影帝。代表作品有《揚子江風雲》、《搭錯車》、《群龍戲鳳》等。

1959年同老婆結婚，兩個人有一仔、一女（孫向瑩）。

## 生平
### 進入演藝圈
孫越16歲投身軍旅，並喺嗰年開始食煙，考入中國青年軍208師後，於1949年隨中華民國國軍到台灣，並加入裝甲兵「水牛劇團」，從此開始演藝生涯。1962年，參演首部電影作品《白雲故鄉》，之後多扮演反派角色。1969年以《揚子江風雲》一片獲得第7屆金馬獎最佳男配角。

除咗電影演出，孫越亦係台灣電視公司嘅基本演員，參演台視嘅多套連續劇。自從同張小燕喺台視綜藝節目《銀河璇宮》演出短劇後，改走諧星路線；其後更主持台視綜藝節目《錦繡年華》同主演台視短劇綜藝節目《小人物狂想曲》，造成轟動。1981年，孫越離開台視，專心電影演出，並同陶大偉合唱〈朋友歌〉，讓演藝生涯又更上一層樓；同年，陶大偉帶孫越到教堂做禮拜，孫越受到基督耶穌感召，受洗成為基督徒，成功戒咗卅幾年嘅煙癮，並首度參加公益活動──即《宇宙光雜誌》發起嘅「送炭到泰北」、「送炭到蘭嶼」等活動。此後，孫越獻身於傳播福音以及公益活動。

1983年，孫越以虞戡平導演嘅電影《搭錯車》奪得第20屆金馬獎最佳男主角。

### 擔任義工
1989年8月22號，孫越拍完電影《兩個油漆匠》後，召開「只見公益，不見孫越」記者會，宣佈退出演藝界，只從事義務性演出，規定自己一年八個月必須用於社會慈善工作。

1992年10月22號，中華社會福利聯合勸募協會召開第一屆第一次理監事會議，孫越當選勸募委員會召集人。

2000年，《天下雜誌》製作影響200專輯，孫越入選為「共生」類代表人物之一。

2007年1月，孫越被診斷出患肺腺癌第一期—慢性阻塞性肺病。孫越肺腺癌手術後恢復良好，並喺幾日後出院。

2010年11月，獲頒第47屆金馬獎特別貢獻獎。隔年10月25號，獲得時任總統馬英九贈勳，獲頒二等景星勳章。

### 逝世
2018年5月1號晚9點56分，孫越因敗血症併發多重器官衰竭，喺台大醫院離世，享年87歲。逝後20個鐘內火化，骨灰安厝慈恩園。

## 作品
### 電視節目
;綜藝節目

;社教節目

;特別節目

;單元劇

### 唱片

### 電影

### 書本

## 榮譽
### 金馬獎

### 金鐘獎

## 參考

## 出面網頁

*
*孫叔叔的部落格
* 
* 
* 
* 
* 

類:浙江人

類:慈善家

類:金馬獎最佳男配角
類:金馬獎最佳男主角
馬可米素

**馬可米素**（，) 係巴西律師、作家同政治人，巴西帕南布古州嘅利斯菲出世。 喺1977年至1979年期間出任巴西眾議院議長，1979～1982年間做帕南布哥州州長。佢1995年至2003年間出任巴西副總統。
彭蔭剛

**彭蔭剛**，中國國民黨中央評議委員主席團主席，中國航運董事長，前香港特首董建華妹夫。

## 生平
2006年，有份跟連戰訪問中國大陸。2015年9月3號，到中國大陸參加紀念中國人民抗日戰爭暨世界反法西斯戰爭勝利70周年大會。

## 爭議
2007年2月，彭蔭剛委任中研院研究員朱浤源、黃彰健等人為彭孟緝翻案。但喺原文目的寫住，「消除對外省人的誤會，為中國統一促進」，以及「彭孟緝處理高雄事件未犯錯」為結論，至今仍受到爭議。另外彭蔭剛喺媒體刊登廣告，歌頌其父一生，更喺文章度寫話當年二二八事件受難者係「暴徒」。呢篇廣告引發受難者凃光明家屬嘅強烈不滿，控告彭蔭剛誹謗。

## 參考
李孟賢

**李孟賢**（'''，），華裔美國人，係舊金山第43任市長，因為原本個市長紐森（Gavin Newsom）升咗做加州副州長，所以指派咗李孟賢出任代理市長。2011年1月11號喺舊金山市政廳宣誓就職。喺2011年11月，李孟賢贏咗三藩市民選市長選舉，成為舊金山第一個民選華裔市長三藩市市長選舉李孟賢大熱。2012年1月8號宣誓就職。前舊金山市長兼前州眾議會議長勃朗（Willie Brown）為李孟賢主持宣誓儀式。加州聯邦參議員，亦係前舊金山市長范士丹為李孟賢監誓就職。

## 生平
李孟賢祖籍中國廣東台山四九鎮茶基村，喺美國西雅圖出世。1978年喺加州大學伯克利分校法學院畢業之後，做咗10年民權律師。李孟賢喺1989年入咗舊金山市政府做嘢，先後做過多個部門。喺2005年，李孟賢做咗舊金山行政官，負責管理多個市政府部門。2011年1月10號舊金山前市長紐森提早一年結束任期，轉咗去做加利福尼亞州副州長。舊金山市議會喺翌日召開會議，11個議員一致表决同意正式任命李孟賢做代理市長，用嚟接替紐森空出嘅職位。因而另到李孟賢成為咗舊金山160年歷史上第一個華裔、亞裔市長。2011年11月，李孟賢參選三藩市民選市長選舉，並且得到華埠人士白蘭嘅支持，最後李孟賢贏咗，成為舊金山第一個民選華裔市長。

## 死
喺2017年12月11號晚，李孟賢喺屋企附近嘅Safeway超市買嘢嗰時突然心臟病發倒地，被送去之後搶救無效，喺2017年12月12號凌晨1點11分宣布死亡，終年65歲。家住當地嘅眾議院民主黨領袖佩洛西亦有向佢致哀。

## 參考

## 出面網頁

* 驚！「幾乎將矽谷搬到舊金山」的華裔市長李孟賢猝逝

類:市長
類:美國政治人
類:柏克萊加州大學舊生

類:美國律師
類:祖籍台山
雙雪濤

**雙雪濤**（），中國作家。佢喺遼寧瀋陽出世，喺吉林大學法學院畢業。2012年，佢入圍第十四屆台北文學獎年金類，獲20萬新台幣，係第一位攞到呢個獎嘅中國大陸作家。

## 參考
宋欣橋

**宋欣橋**係中國語言學者。佢喺北京大學中文系漢語專業畢業，之後做過中學老師。1976年至2003年，佢喺教育部、國家語言文字工作委員會做嘢。佢亦兼任香港中文大學普通話教育研究及發展中心榮譽專業顧問。

2018年，有香港網民留意到香港教育局小學中文網上教學資源頁面度，宋欣橋寫嘅文章《淺論香港普通話教育的性質與發展》強調，「香港漢族人的母語是漢語」，粵語只屬「地域變體」。呢篇文章再次引起普教中嘅爭議。香港大學中文教育研究中心總監謝錫金撰文反駁。

## 睇埋

* 母語教學
* 推普
* 普教中
* 方言保護

## 參考
伍國慶

**伍國慶**（，，）係美國華裔政治人物，民主黨人。2006年至2012年，佢做加州眾議院第49選區議員。

佢老婆係趙美心，史上第一個當選美國國會議員嘅華裔女人。

## 參考

## 出面網頁
* California State Assemblymember Mike Eng
* Eng & Nishimura Law Firm
* 前加州眾議員-伍國慶
* 伍國慶/大纪元

類:市長
類:洛杉磯加州大學舊生
謝蘭

**謝蘭**（，）係美國華裔政治人，原紐澤西州蒙哥馬利市市長。

謝蘭喺北京出世，阿爸謝榮係麻醉學家，阿媽周如枚係物理學家周培源個女。佢曾經就讀北京師範大學外國語言文學系，1990年去咗美國布林莫爾學院攻讀美國近代歷史。畢業之後就入咗穆迪做債券分析師。 2001年搬咗去新澤西州蒙哥馬利市定居。 2003年當選蒙哥馬利市議員，亦係該市歷史上第一個亞裔市議員。 2006年佢再次當選市議員，並喺2007年被市議會推舉做蒙哥馬利市市長，成為新澤西州第一個亞裔女性市長。 2009年卸任。之後搬咗去普林斯頓。

## 參考

## 出面網頁
* 華裔女市長謝蘭自述：美國的市長不好當！
X偏方 全民拆解

《**X偏方 全民拆解**》（）係香港電視廣播有限公司製作嘅資訊節目，主要係介紹各種醫病嘅偏方。

節目有三輯：
*第一輯由陸浩明、梁嘉琪、譚永浩、李旻芳主持，2018年5月6號到6月24號逢禮拜日晚19:30－20:00喺翡翠台播；
*第二輯（《**X偏方 全民拆解II**》）由陸浩明、余德丞、李旻芳、孫慧雪主持，2020年3月22號到4月12號逢禮拜日晚21:00－21:30喺翡翠台播；
*第三輯（《**X偏方 全民拆解III**》）由陸浩明、余德丞、杜穎珊、呂靜文主持，2020年6月28號到8月2號逢禮拜日晚20:30－21:00喺翡翠台播。

## 每集內容
### 第一輯

### 第二輯

### 第三輯

## 出面網頁
* X偏方 全民拆解 - 主頁 - tvb.com
* X偏方 全民拆解 II - 主頁 - tvb.com
* X偏方 全民拆解 III - 主頁 - tvb.com
加台爾市

**加台爾**（，）係孟加拉國達卡專區坦蓋爾縣加台爾烏帕齊拉嘅一個城鎮，人口約莫有3.5萬。
公車上書

**公車上書**，指康有爲喺大清光緒廿一年（1895年）同埋梁啟超等聯名向北京光緒皇帝上書，反對係甲午戰爭輸畀大日本帝國嘅大清政府簽訂喪權辱國嘅《馬關條約》。咁做被認為係維新派登上歷史舞台嘅標志，亦被認為係中國群眾政治運動嘅開端。

根據好多嘅文獻證據，例如茅海建等唔少學者表示，康有爲所謂嘅組織實則係一次自吹自擂嘅事件，剩係得80人參加連署，唔係好似康有爲話有成千幾人。康有爲嗰時召集到80個廣東人嘅連署。就喺嗰陣時，廣東舉人陳景華嘅上書都有280人嘅連署，遠勝康有爲。真正成功嘅上書，實由嗰時嘅翁同龢、李鴻藻、汪鳴鑾等京城高官發動組織，目的係阻撓簽訂《馬關條約》。

## 背景
光緒廿年（1894年）中日甲午戰爭，大清輸畀日本。光緒廿一年（1895年）春，參加完乙未科會試嘅各省舉人雲集北京，等待發榜。李鴻章同伊藤博文簽訂《馬關條約》內割讓臺灣同埋遼東，要賠白銀二萬萬兩嘅消息突然傳出嚟，群情激憤。4月22號，康有爲、梁啟超寫成一萬八千字嘅《上今上皇帝書》，內地十八省同奉天三省（中國東北）舉人接連響應，有一千二百幾人連署。5月2號，由康、梁二人帶頭，各省舉人同埋幾千北京官民聚集係「都察院」門口請代奏光緒皇帝。

## 結果同影響
雖然，上書畀大清官方拒絕，但係社會上產生咗巨大影響。康有爲佢哋以「變法圖強」為號召，組織強學會，喺北京、上海等地發行報紙宣傳維新思想。嚴復、譚嗣同亦喺其他地方宣傳維新思想。之後，光緒皇帝起用康有爲、梁啟超等，史稱**[[戊戌變法]]**或**百日維新**。

公車上書同戊戌變法都先後失敗，但係就從此喚醒維新思想、激勵愈來愈多中國人諗吓中國點樣救亡圖存於歐日列強帝國主義，喺中國史上有重要地位。

## 爭議
2005年北京大學歷史學教授茅海建喺《近代史研究》第3期同第4期發表《「公車上書」考證補》，根據中國第一歷史檔案館所藏檔案同理其已公開發表過嘅檔案文獻，從政治決策高層嘅角度，重新審視公車上書嘅背景、運作過程同其影響力。其觀點係：「公車上書」有兩個唔同嘅概念，一個係由政治高層發動、京官組織嘅上書，其數量有成31件，簽名嘅舉人有1555人次，且上書已達御前；令一個係由康有爲組織嘅18行省舉人聯名上書，嗰次係一次流產政治事件。而且康有爲組織嘅18省聯名上書，並唔係都察院唔肯收，而係康有爲根本就冇送去。因此學術界進行咗廣泛而激烈嘅討論，並且對「公車上書」進行咗更深入審視同研究。根據好多學者嘅睇法，康有爲係進行政治宣傳同埋回憶嗰時（最明顯如《康南海自訂年譜》）存在着好多冇尊重事實嘅地方，而且又有好多吹水造假嘅現象。

如茅海建等多個學者根據好多文獻認為康有爲所謂嘅組織舉人聯名上書，事實上係一次流產嘅政治事件。公車上書實則係由當時嘅翁同龢、李鴻藻、汪嗚鑾等京城高官發動組織，目的係阻撓《馬關條約》嘅簽訂。亦有研究者認為，嗰陣時清政府內部已經趨於求變，即使係保守派嘅徐桐同榮祿，亦曾對變法出過力。公車上書嗰時，18省「公車」絕大多數都冇參加康組織嘅簽名，佢只係徵集到80名廣東人嘅簽名。而就一個人嘅陳景華就鼓動咗一場280幾人嘅簽名「廣東公車上書」。

## 註

## 出面網頁

* 康有為公車上書
* 茅海建《“公車上書”考證補（一）》
* 茅海建《“公車上書”考證補（二）》
* “公車上書”真相
* 有關公車上書的學術研究與爭論

類:學生運動

類:1895年
類:北京
紐咸區

**倫敦紐咸區**（，國際音標：//，又意譯**新村區**）係英國倫敦東部一個行政區劃，區內出名韋斯咸足球會、倫敦奧運公園。

## 歷史
紐咸呢個地方名係喺1965年，英國政府將倫敦同周邊地區重劃成大倫敦嘅時候先作出嚟嘅。當年政府將屬於雅息士郡嘅韋斯咸 (意譯「西村」) 同伊斯咸 (意譯「東村」) 合併成一個新嘅區議會，就幫佢改咗個名做「新村」。

廿一世紀初，倫敦舉辦2012年夏季奧運，主場館選址區內嘅史察福一帶，令呢區大規模翻新。碼頭區輕鐵喺區內多咗條支線，史察福火車站有有升級工程，重開埋西田百貨，令史察福成為東倫敦嘅新樞紐。

## 人口
紐咸係全英國最種族多元嘅地方。當地人口約三十萬，當中約四成係亞裔、三成係白人、三成係其他種族。紐咸區係全倫敦白人比例最低嘅地方，亦係全英國穆斯林比例第二高嘅地方，僅次於隔籬嘅塔村區。

## 政治
政治方面，由1965年置區到而家，工黨一直係當地區議會嘅執政黨。自2010年開始，工黨更包辦全區所有區議會議席，一黨獨大。

## 參考
Walter Simon

**Walter Simon**可以係：

*西門華德（1893-1981），德國漢學家
*Walter Carl Simon（1890–1971），美國王牌飛機師

## 睇埋
*Walter Simons（1861-1937），德國政治人物
西門華德

**西門華德**（；；）係德國嘅語言學者、漢學者、圖書館員。

佢知名於中文嘅音韻史研究，佢畀咗影響過高本漢。另外佢亦搞藏文嘅研究。

## 生平
西門華德係猶太系德意志人，喺柏林出世。佢去柏林大學，專門學羅曼語同埋西洋古典語言嘅文獻學。1914年畢業後，佢去第一次世界大戰度參軍。戰後，佢研究帖撒羅尼迦嘅猶太人講嘅西班牙文方言，攞得柏林大學嘅博士學位。1921年開始去基耶大學（）圖書館度勤務，1923年開始獲得柏林大學圖書館嘅館員職位。

西門華德跟住福蘭閣搞包含中文在內嘅東方諸語言嘅研究，作爲圖書館員做嘢同時，喺1926年做咗柏林大學嘅講師，從1930年開始做漢學嘅準教授。1932年～1933年期間因爲圖書館員交流計劃，佢去咗國立北平圖書館勤務。

到咗1934年，納粹禁止猶太人做公務員。由於呢個原因，西門華德冇得喺大學教書。第年連圖書館員嘅職務亦剝奪咗，生活所困嘅西門華德喺1936年過咗去英國。喺英國，佢去東方研究學院（日後嘅亞非學院）得到中文講師嘅職位。1938年做準教授（），1947年昇進爲倫敦大學嘅中文教授，1960年退休。1961年，佢得到大英帝國勳章（司令勳章）嘅授勳。

同樣係猶太系德意志人嘅東方學者布魯諾·舒特拉（；1882～1964），自1923年開始刊行東方學嘅學術雜誌《Asia Major》，但佢同西門華德一樣，因爲納粹而剝奪咗職務，移居去英國。布魯諾·舒特拉喺第二次世界大戰後，喺倫敦《Asia Major》重新創刊，個新系列中刊載咗西門華德好多論文，布魯諾·舒特拉過咗身後，直到1975年停刊前，佢都做《Asia Major》嘅主編。

西門華德有大量嘅藏書，超過2000冊，大部分寄贈畀澳洲國立圖書館。

## 業績
西門華德最有名嘅業績，係發現漢語中古音中，用元音結尾嘅音節（陰聲韻）有好多喺上古音係用輔音結尾嘅。呢個假說畀高本漢採用咗，爲之後嘅中文研究帶來好大嘅影響。

西門華德積極噉搞中文同藏文嘅比較語言學研究。

西門華德支持中國嘅國語羅馬字，用國語羅馬字寫咗啲啓蒙著作。《》（「新版官方中文拉丁字，國語羅馬字」；1942年）、《》（「國語中英辭典入門書」；1947年）之類。後者部辭典唔似《岩波中國語辭典》噉，將中文單詞按漢字排列。西門華德寫咗有關「而」嘅一連串論文，喺國語羅馬字中，「而」寫成erl，得咗「Erl-King」（「魔王」噉解）噉樣嘅花名。

## 主要論文
* 
* 
:呢兩篇論文假定中文陰聲韻對應嘅上古音係有輔音韻尾嘅。
* 
:中文同藏文嘅同系詞語比較。
* 
:呢篇論文反對馬伯樂話「喺中文，名詞同動詞冇區別」嘅講法。

## 攷

## 參攷文獻
*
*

## 出面網頁
* 
* 
:上面係主要著作一覽。

類:德國人
類:猶太人
李恂

**李恂**（），係唐朝嘅皇子，唐憲宗嘅第十個仔，佢阿媽姓杜。

長慶元年（821年），李恂俾佢三哥唐穆宗封做**沔王**，但歷史書入面唔係有好多關於佢嘅嘢。佢大仔李瀛被封為晉陵郡王。

## 參考
* 《舊唐書》：沔王恂，長慶元年封。長子瀛，晉陵郡王。
* 《新唐書》列傳第七：沔王恂，子瀛晉陵郡王
* 孫榖《唐故沔王墓志並序》

類:大唐王室
李逾

**李逾**（）係唐朝皇子，唐代宗李豫嘅第五個仔。歷史書無寫低佢阿媽係邊個。

佢嘅出生年期唔係好清楚，但係睇佢嘅同父異母嘅阿哥李邈同細佬李迥嘅出生年期推測，應該喺746年同750年之間。大歷十年（775年），李逾被封為**郴王**，同埋睦王李述、韓王李迥、忻王李造幾個皇子做節度使，李逾做咗渭北鄜坊節度大使。建中四年（783年），同簡王李遘一齊，郴王李逾改封為**丹王**。元和十五年（820年）二月廿四，李逾死咗。佢嘅後裔係嗣丹王李允。

## 參考
* 《舊唐書列傳第六十六》丹王逾，代宗第五子。大曆十年，封郴王，領渭北鄜坊節度大使。建中四年，改丹王。元和十五年薨。
* 《新唐書 列傳第七》丹王逾，始王郴，建中四年，與簡王同徙封。元和十五年薨。

類:大唐王室
寶威控股

**寶威控股有限公司**（英文：，），簡稱**寶威控股**，係一間做鋼鐵貿易生意、物業租賃同發展、鐵礦開採嘅控股公司。

集團喺百慕達註冊，而主席兼董事總經理兼執行董事係陳城。

呢個集團喺1949年喺香港成立，主要係做鋼鐵生意，喺1989年正式喺香港聯交所上市，1990年再喺新加坡交易所上市。

## 事件
1993年集團收購咗中國謙華鋼鐵廠同埋成立謙華五金廠，做鋼管生產業務同加工業務；到1998年集團賣咗畀而家嘅主席陳城先生。

1998年起，集團不斷喺世界唔同地方開鋼鐵貿易嘅代表處，包括中國北京、俄羅斯莫斯科、瑞士盧格、印度邦加羅爾、意大利米蘭、土耳其伊斯坦堡等地。

1999年，成立金屬電子交易所集團有限公司（英文：**WorldMetal**），創辦金屬電子交易平臺，2001年喺香港聯交所創業板分拆上市，（），其後喺2005年改名做華彩控股有限公司，同埋轉型到主要做中國公益彩票業。

1999年，集團開中國商場業務，喺中國江蘇省揚州市起揚州時代廣場。

2009年，該公司宣布用總代價5億元，收購山東磁鐵礦51%權益。收購目標主要係從事鐵礦石開採、加工同銷售，擁有一個喺山東萊陽嘅儲量7.6億噸磁鐵礦，同埋有採礦權同4個勘探權。

2010年9月9號，公司喺新加坡交易所除牌。

2015年5月5日，公司用2000萬澳元，認購喺澳洲上市嘅哈薩克鉀肥（Kazakhstan Potash Corporation Limited）19.97%股權，認購價係0.2澳元。

## 參考

## 出面網頁
* Burwill.com
勝獅貨櫃企業

**勝獅貨櫃企業有限公司**（）係一間香港交易所上市嘅工業公司。主要生意係貨櫃製造、貨櫃場、碼頭同中流作業等。公司喺香港註冊，主席係張松聲。2004年資產淨值係USD&nbsp;180,737,000&nbsp;，純利係USD&nbsp;39,636,000&nbsp;。
安泰邨

**安泰邨**（；）係香港嘅一條公共屋邨，喺九龍大上托安達臣道，2017年入伙。呢條邨係由房屋署總建築師（3）所總體設計，周古梁建築師事務所詳細設計，一共有11座高27至35層嘅樓，總共有8,561個單位，最多可以畀25,097人住。邨入面有兩條行人天橋分別駁住順安邨同埋順天邨。
肯特州立大學槍擊案

**肯特州立大學槍擊案**（又叫做**五四屠殺**或**肯特州立大學屠殺**），係美國俄亥俄州一單槍擊案，1970年5月4號喺肯特城肯特州立大學發生。當時國民警衛隊向住騷亂學生喺13秒之內打咗67發子彈，搞到4個學生死徂，9個學生受傷，其中一個終身殘廢。

## 睇埋
*美國屠殺一覽

## 參考

## 出面網頁

*
*俄亥俄州歷史網絡百科嘅講解
普格

**普格**可以係：

## 地方
* 普格縣，四川嘅縣

## 生物學
* ，植物界杜鵑花科杜鵑屬下一個種
* ，植物界毛茛科烏頭屬下一個種
* ，植物界蘭科紅門蘭屬下一個種
普格縣

**普格**（，）係中國四川涼山所轄嘅一個縣。總面積有1905平方公里。

## 行政區
### 鎮
* 普基鎮
* 蕎窩鎮
* 螺髻山鎮

### 鄉

## 出面網頁
* 普格縣簡介
黃于喬

**黃于喬**（，英文：**Emilia Wong Yue Kiu**，），係香港一位撐女權嘅網上KOL，香港中文大學法律系畢業，做過中大學生會常務幹事，依家搞緊補習社嘅生意。佢主張「女性身體自主」，並反對一切性別不均。

## 簡歷
黃于喬自稱中學讀拔萃女書院，之後升讀香港中文大學法律學院，曾獲馮氏獎學金遠赴賓夕凡尼亞大學作海外交流。大學二年班嗰陣，佢讀咗人類學嘅課程同性別研究嘅課程，接觸到「女性主義」，所以由2014年開始，佢就喺社交網站用文字同圖片，分享佢對身體自主嘅睇法。

黃于喬嘅政治立場係親香港本土派，成為《文匯報》等左派報紙嘅攻擊目標，又揭露佢用過網名「圓咕碌」。

## 相關人物
*潘書韻（搣時潘）
*劉頴匡（佢男朋友）

## 參考

## 出面網頁
*
*
*
*黃于喬嘅頁面
女權

**女權**係指：
* 女性主義（），一系列女人理論同埋社會運動，以建立性別和諧社會。
* 女性權利（），至力女性法律權利，各國相關權利保護有出入。
* 女權主義者、女權份子人稱代名詞。將以上議題極端化，帶攻擊侵略性就係女權納粹。

相對父權社會，男權的相反詞。
湯圓圓

**湯圓圓**係香港電視處境劇《愛·回家之開心速遞》入面嘅虛構角色，由楊秀惠飾演。

## 角色設定

湯圓圓喺入讀大學時係修讀社工系，之後受到當時喺大學識到嘅男友「才俊」影響而轉修法律系，並且跟佢做咗幾年律師，但其後發現自己根本唔鍾意法律工作，而轉去藝術方面發展，並且喺第289集開始，湯圓圓喺「香港島大學」做「當代藝術」課程嘅講師。

## 感情生活

喺劇入面講到，湯圓圓起初嘅男朋友係做律師嘅「才俊」，但喺一次搭飛機遊埠嘅時候，睇到「才俊」張身份證，發現佢比自己細十日，由於「才俊」無話俾湯圓圓聽，而且湯圓圓抗拒姊弟戀，最後結果散咗。即使「才俊」喺第289集入面兩次提出復合，但仍然都俾湯圓圓所拒絕。

湯圓圓嘅第二個情人係知名畫家「Duncan」，湯圓圓同「才俊」分手後一時間迷失方向，受到「Duncan」鼓勵而重拾返畫畫興趣，但係湯圓圓入咗去「香港島大學」之後，先至發現「Duncan」嘅真正女朋友係佢間畫室嘅女職員Emma，而Duncan同Emma兩人已經拍咗拖十年而且仲要同居，雖然湯圓圓就算知道「Duncan」有正印女朋友，但係仍然擔心感情告終而唔捨得離開。

喺第289集入面，湯圓圓喺搬運美術用具時撞到朱凌凌嘅相機鏡頭，而湯圓圓當時正希望有一位男士成為佢嘅人體素描模特兒，故些兩人開始投契起上嚟，而朱凌凌喺第312集入面亦都情不自禁，襯住湯圓圓因為知道自己成為感情第三者之後，苦悶酒醉嘅時候而情不自禁偷吻湯圓圓一下。

## 觀眾意見
有啲網民認為扮湯圓圓呢個角色嘅楊秀惠，個樣比起以往拍電視劇嘅時候變得奇怪，講對白亦都變得不自然，感到唔討好，亦有網民話只能夠接受到朱凌凌同金城安嘅「兄弟情」，而接受不到朱凌凌鍾意其他人，對楊秀惠同「湯圓圓」嘅角色唔多滿意。

## 參考資料
西班牙自治區

**西班牙自治區**係西班牙嘅第一級政區，有高度自治權，家陣有17個自治區，另外有2個有同等地位嘅自治市。
## 一覽
17個自治區：
*安達盧西亞
*加泰隆尼亞
*馬德里
*華倫西亞
*加利西亞
*卡斯提亞與利昂
*巴斯克
*卡斯提亞-拉曼查
*加那利群島
*穆爾西亞
*亞拉岡
*易斯特里馬杜拉
*巴利亞利群島
*阿斯圖里亞斯
*納華拉
*坎塔布里亞
*拉里奧哈
2個自治市：
*休達
*梅利利亞
法國省

**法國省**係法國嘅第二級政區，由法國大區管，家陣法國本土有96個省，另外有5個法國海外省。
## 一覽
泰國72小時

《**泰國72小時**》（**Thailand 72 Hours**），係香港電視娛樂製作嘅遊埠節目，「72小時系列」第三輯作品，總共4集，喺ViuTV播出，節目每集介紹一個泰國地方嘅三日兩夜行程。5月5號逄星期六22:30-23:30播出，5月26號改為23:00-00:00播出。

皆因之前兩輯「72小時系列」節目主持李靖筠經已過檔無綫電視，今輯節目搵嚟楊偲泳同佢朋友KUK SAN做主持，同埋繼續由急急子做旁白，陳雲海、Papajay做嘉賓旁白。

## 每集一覽

## 睇埋
*《台灣72小時》
*《日本72小時》

## 參考

## 出面網頁
*ViuTV：泰國72小時
孫臏

**孫臏**，原名**孫伯靈**，係戰國時代中期嘅軍事家，佢天祖父係「兵聖」孫武（即係話孫臏係佢嘅五世孫）。依家有人懷疑《孫子兵法》係佢作嘅。佢亦係《孫臏兵法》嘅作者。

## 生平
孫臏細個同龐涓拜鬼谷子做老師，學兵法。後嚟龐涓去咗魏國，做魏惠王嘅將軍，由於佢覺得自己嘅才能唔及孫臏，所以叫佢嚟效力魏國。後來龐涓因為妒忌佢所以捏造罪名將孫臏處以臏刑同黥刑，斬咗佢對腳。由於佢喺嗰時跛咗，所以人人都叫佢做孫臏。

後嚟齊國派使者嚟魏國首都大梁。孫臏趁機會以言辭打動齊國使者，最終成功去到齊國成為田忌嘅手下。並喺賽馬比賽當中幫田忌贏齊威王，從此成為朋友。

前354年，魏國打趙國，最後孫臏以「圍魏救趙」幫趙國脫險。

前342年齊威王派田忌、田朌做主將，田嬰做副將，孫臏做軍師，出兵幫韓國。孫臏再次用「圍魏救趙」嘅方法，出兵打魏國首都大梁。龐涓知道後立即率兵返魏國，齊軍就向西進軍。孫臏諗魏軍一向自恃其勇，一定會輕敵，再加上齊軍一向都有無膽鬼嘅名聲，所以打算用誘敵深入嘅戰術，引誘魏軍踩入陷阱再消滅佢。孫臏命令進入魏國境裡面嘅齊軍第一日設十萬個煮飯嘅灶，第二日減做五萬個，第三日減做三萬個。不出佢所料，龐涓行咗三日軍去查齊軍留底嘅灶之後好興奮就講：「我本身都知齊軍出名無膽，入嚟魏國三日咋，齊國士兵就已經着草咗一大半。」之後佢撤走步兵，淨係帶精銳騎兵日夜追殺齊軍。孫臏預算龐涓天黑一定會行到去馬陵，馬陵道路窄，兩邊都峻隘險阻，孫臏於是叫士兵斬走傍邊大樹嘅樹皮，令佢露出白木，並喺樹上面寫「龐涓死於此樹之下」，之後叫一萬名弓手埋伏喺馬陵道兩邊，約定「天黑嗰時係呢度見到有火光就對準龐涓嚟個萬箭齊發」。龐涓嗰晚果然嚟到冇咗樹皮嘅大樹下底，見到白木上面有字，就點火查看。字都未讀完，齊軍嘅伏兵萬箭齊發，魏軍即刻亂起嚟。龐涓知道敗局已定，於是拔劍自殺，臨死前講：「依家就俾孫臏呢個小子成咗名！」齊軍乘勝追擊，殺咗10萬魏軍，俘虜兼斬死魏國主將太子申。從此魏國元氣大傷，齊國就成為東方大國。
大都會 (搞清楚)

**[[大都會]]**係通都大埠，熱鬧繁華嘅城市。仲可以係：

* 都會區，人口密集嘅城市核心區域同周邊人口疏落嘅社區組成嘅成個城市地區

## 藝術娛樂
* 大都會 (1927年電影)，1927年德國經典科幻片
* 大都會 (手塚治虫)，手塚治虫嘅漫畫作品
* 大都會 (電視劇)，1988年香港無綫電視嘅電視劇
* 大都會 (2001年電影)，2001年日本動畫片
* 大都會 (DC漫畫)，DC漫畫系列入邊嘅美國虛構城市

## 建築

* 大都會藝術博物館，喺美國紐約市
* 大都會歌劇院，喺美國紐約市

## 第啲用法

* 紐約大都會隊，紐約職業棒球隊
* 大都會人壽保險，美國保險公司
大都會

**大都會**（）係特別大嘅城市，人口密集，商貿繁盛，喺政治、經濟、文化等領域都好有活力，通常係城市所在地區以至國際上嘅重要樞紐。
國際大都會

**國際大都會**（Global city）係指具有好大國際影響力嘅大都會城市，喺全球化之下有能力影響到全球事務。

## GaWC嘅世界級城市名冊
下列喺2018年版排名（Alpha ++、Alpha +、Alpha)（參照 GaWC 2018年版排名）：

;Alpha ++
#倫敦
#紐約

;Alpha +
#北京
#香港
#上海
#雪梨
#杜拜
#巴黎
#星加坡
#東京

;Alpha
#曼谷
#法蘭克福
#吉隆坡
#墨西哥城
#孟買
#多倫多
#布魯塞爾
#廣州
#洛杉磯
#邁亞美
#巴西
#華沙
#布宜諾斯艾利斯
#伊斯坦堡
#馬德里
#米蘭
#首爾
#蘇黎世
#芝加哥
#耶加達
#墨爾本
#莫斯科
#臺北

## 參考
丹尼爾湯普金斯

**丹尼爾湯普金斯**（Daniel D. Tompkins，），係第6任美國副總統（1817年─1825年）。
莊布雷肯里奇

**莊布雷肯里奇**（John C. Breckinridge，），係第14任美國副總統（1857年─1861年）。
漢尼巴爾哈姆林

**漢尼巴爾哈姆林**（Hannibal Hamlin，），係第15任美國副總統（1861年─1865年）。
阿德萊史蒂文森

**阿德萊史蒂文森**（Adlai Stevenson，），係第23任美國副總統（1893年─1897年）。
湯瑪斯馬些路

**湯瑪斯馬些路**（Thomas R. Marshall，），係第28任美國副總統（1913年─1921年）。
查理斯費爾班克斯

**查理斯費爾班克斯**（Charles W. Fairbanks，），係第26任美國副總統（1905年─1909年）。
納爾遜洛克菲勒

**納爾遜洛克菲勒**（Nelson Rockefeller，），係第41任美國副總統（1974年─1977年）。
迪克·切尼

**迪克·切尼‎**（**Dick Cheney**，）係第46任美國副總統（2001年至2009年）。

## 出面網頁

類:美國國防部長
天安中國

**天安中國投資有限公司**（簡稱**天安中國**，，），係一間中國控股公司，公司註冊地喺香港。呢間公司專做房地產開發，包括高檔住宅、别墅同寫字樓，仲有酒店投資同管理、物業管理、建築材料。

1987年，天安中國正式喺香港聯交所上市，成為香港首批中國概念嘅上市公司。

呢間公司喺華北、華東同華南有較多項目，大型嘅包括上海天安中心、大連天安國際大厦、深圳天安數碼城等等。

主席兼非執行董事係李成輝，而公司嘅大股東係新鴻基有限公司。

## 出面網頁
* 天安中國
* 天安數碼城
* 上海：一擲20億 天安中國長壽路項目規劃出爐（東方早報）
白起

**白起**戰國時期秦國人，軍事家兼名將。由於佢做將軍三十年嚟，幫秦國攞咗三十座城池，殺左百萬敵軍兼無輸過一場仗，所以被封做**武安候**。佢同王翦，李牧，廉頗合稱「戰國四大名將」。

佢憑係長平之戰活活坑死趙軍，只放後生士兵回國而出名。後來因為功高被秦昭襄王被逼自殺。

關於佢嘅身世，有人話佢嘅祖先係秦穆公嘅時期嘅白乙丙將軍。白乙丙嘅後代都姓白，而白起係佢嘅後人。但係唐朝詩人白居易卻話係白姓先祖世系嘅《故鞏縣令白府君事狀》記載過白起嘅祖先係楚國嘅公族白公勝。由於白公勝謀反失敗所以自殺，佢嘅仔就逃咗去秦國，世世代代都係秦國做將軍，所以白起係佢嘅後代。
經藏

**經藏**（藏讀狀，；，，拉丁轉寫：sūtrapiṭaka），又叫**修多羅藏**（）、**素怛纜藏**（），係三藏之一，指釋迦牟尼嘅弟子所傳述釋迦在生時講啲佛理，同埋後來佛教徒講釋迦牟尼言行嘅著作。南傳佛教嘅經藏就等於阿含經。大乘佛教嘅經藏包括更多典籍。

## 釋名
經（sūtra，सूत्र）以前譯做修多羅，原本義思係綖（線），即係話佛陀所講嘅法好似絲線，可以貫穿一切義。又譯作契經，上契諸佛之理，下契眾生之機，就叫做契；貫穿諸法深義，攝持所化眾生，就叫做經。藏（piṭaka），有蘊積、包含義，係指古時一種可以放物品嘅篋（或籃子）。因為呢個 piṭaka 含括一切所應知、應行、應證嘅法義，所以 sūtrapiṭaka 意譯做經藏。

## 南傳佛教
根據巴利聖典，經藏共分五部。

* 長部
* 中部
* 相應部
* 增支部
* 小部
** 小誦、法句、自說、如是語、經集
** 天宮事、餓鬼事、長老偈、長老尼偈、本生
** 義釋、無礙解道
** 譬喻、佛種姓、所行藏

### 同阿含經嘅對照

## 漢傳佛教
漢傳佛教嘅經藏按《大正藏》嘅分法分為：

* 阿含部
* 本緣部
* 般若部
* 法華部
* 華嚴部
* 寶積部
* 涅槃部
* 大集部
* 經集部
* 密教部

## 注释与參考文獻
彭健新

**彭健新**（**Bennett Pang Kin-San**，），溫拿樂隊結他手。1980年開始個人發展，有大碟《二等良民》（1981 飛利浦 6380215）同《可愛的笑容》（1982 飛利浦 6380232）。由於鍾意養魚同埋釣魚，所以喺2008年做咗無線電視《都市閒情》「魚樂健康新一派」嘅主持。佢同溫拿另外一個成員葉智強係兩叔姪，細個嗰時一齊喺澳門讀過書。

## 歌

## 電影
*《大家樂》 (1975)
*《溫拿與教授》 (1976)  
*《追趕跑跳碰》 (1978)
*《二等良民》 (1981)  
*《溫拿五虎》 (1981)  
*《鬼線人》 (1984)  
*《君子好逑》 (1984)  
*《飛虎奇兵》 (1985)  
*《四眼仔》 (1985)  
*《兩公婆八條心》 (1986)  
*《你情我願》 (1986)  
*《殺妻二人組》 (1986)  
*《龍兄虎弟》 (1987)  
*《皇家師姐III雌雄大盜》 (1988)  
*《廣東五虎之鐵拳無敵孫中山》 (1993)  
*《最佳拍檔之醉街拍檔》 (1997)  
*《左麟右李之我愛醫家人》 (2006) 

## 電視
*（無線電視）《城市故事》(1986)
*（亞洲電視）《小小大女人》(1989)
*（亞洲電視）《街市忍者》(1990)
*（亞洲電視）《富貴冤家》(1990)
*（亞洲電視）《隔離差館有隻鬼》(1991)
*（無線電視）《都市閒情》 - 魚樂 "健" 康 "新"一派 (2008)
*（無線電視）《超齡打工假期》(2014)

## 動畫配音
*《航空小英雄》(1992)

## 軼事
*1990年亞洲電視開台33週年，同伍詠薇、 翁虹等人參與亞視台慶之創業獻光華。
*彭健新同隻狗OK仔成日出雙入對，周不時帶埋OK仔上電視節目。直到2015年5月29號，彭健新喺佢微博宣布OK仔死咗，終年15歲。

## 參考




## 出面網頁
*

類:香港結他手

類:流行歌手
類:香港唱作人

健新
世界奇幻獎

**世界奇幻獎**（）係奇幻文學界嘅最重要獎項，1975年成立。佢由**世界奇幻小說協會**提名，由喺奇幻文學同藝術方面有好高成就嘅專家組成評審團進行評選，一年搞一次，以獎勵喺奇幻方面做出突出貢獻嘅人。

世界奇幻獎通常係喺10月底世界奇幻大會上頒發，辦獎嘅地方年年唔同。獎項有最佳長篇小說獎（Novel），最佳中篇小說獎（Novealla），最佳短篇小說獎（Short Fiction），最佳文集獎（Anthology），最佳個人文集（Collection），最佳奇幻藝術家（Artist）同埋特別貢獻獎：包括職業人士（Special Award一Professional），非職業人士（Special Award, Non-Professional）以及終身成就獎（Life Achievement）。

## 評選
世界奇幻獎嘅評選方式係世界奇幻小說協會通過投票嘅方式喺每個項目中揀兩名候選者，評審團喺每個項目可再加入幾個候選者，得出一個候選名單，最後評審團會由名單評選出得獎者。由於評委係優秀嘅專業人士，所以個獎有一定嘅權威性。

## 獎盃
世界奇幻獎嘅獎盃係已故嘅出名美國恐怖，科幻同埋奇幻小說作家霍華德·菲利普·洛夫克拉夫特（）嘅半身像。

## 出面網頁
* 世界奇幻獎歷屆得獎名單
2018年5月澳門南西灣、主教山同下環區大規模停電事件

**2018年5月澳門南西灣、主教山同下環區大規模停電事件**響2018年5月7號發生。

## 背景
澳門對上一次大規模停電係2017年8月23號天鴿颱風造成嘅2017年8月澳門大部分地區大規模停電事件。

## 時間

## 回應
澳電話已經即時派人搶修，重查緊事故原因，對受停電影響嘅用戶深表歉意。

## 參考資料

類:澳門供電
資歷架構

**資歷架構**（）係香港教育局一個鼓勵同促進終身學習嘅平台，以提升香港工作人口嘅技能同競爭力。香港資歷架構係一個七級嘅資歷框架，每項資歷都係根據一套《資歷級別通用指標》，去釐定嗰項資歷嘅級別，表明應該達到嘅成效標準。

## 目標
*為學術、職業專才同持續教育界別嘅資歷釐定明確同客觀嘅標準；
*確保進修人士所獲得嘅資歷同相應學習課程嘅質素；
*確保學習內容能夠配合行業嘅需要。

## 資歷級別

## 出面網頁
*資歷架構
*資歷名冊
*
𧌇䖢

**𧌇䖢**（），有時寫做**崩紗**、**崩砂**或者**崩沙**，係一個已經唔再用嘅古粵語詞語，意思就係依家講嘅蝴蝶（butterfly）。雖然依家已經唔再叫蝴蝶做𧌇䖢，不過嚟喺東南亞有啲地方，蝴蝶仍然叫𧌇䖢，例如泰文嘅蝴蝶叫做 ผีเสื้อ（讀做：P̄hīs̄eụ̄̂x），發音有啲似粵語嘅𧌇䖢。喺老撾嘅蝴蝶叫做 ຜີເສື້ອ（讀做：phi seu），發音亦都好似粵語嘅𧌇䖢。

## 小食
依家**𧌇䖢**呢個粵語詞語主要用喺食物上面，例如：
* 大良嘅南乳𧌇䖢（又叫做大良𧌇䖢，或者就咁叫𧌇䖢），係一種用麵粉加水、南乳、蛋、糖搓成蝴蝶形嘅油炸小食。因形呢種小食嘅形狀似蝴蝶展開兩對翅膀嘅樣，又因為呢種小食最初係喺順德大良整嘅，所以南乳𧌇䖢又叫做大良𧌇䖢，或者就咁叫𧌇䖢。
* 崩紗腩，係指啲喺牛嘅肚皮兩邊，喺橫隔膜附近，連住少少腩肉嘅部分，展開之後似蝴蝶展翅嘅樣，所以叫做崩紗腩或者崩紗牛腩（註：牛腩分成三種，牛爽腩、牛坑腩、崩沙腩。牛爽腩係指崩沙腩後面嘅牛腩；牛坑腩係指崩沙腩同牛爽腩下面，肚腩位置嘅牛腩）。

## 睇埋
*古越語
廉頗

**廉頗**，戰國後期趙國名將，佢同白起、王翦、李牧並稱「戰國四大名將」。曾經打贏過齊國、魏國同燕國。

## 生平
前283年廉頗，乘住濟西之勢打贏齊國，攞咗陽晉，所以被封做上卿，令其他諸侯都知佢有幾勇。

後來藺相如因為澠池之盟立功而封做上卿。廉頗睇唔起藺相如，覺得佢都係靠把口上位，而比唔上自己嘅戰功。藺相如知道之後，就盡量避開廉頗，就話：「廉頗係一個名將，自己為咗顧及趙國嘅社稷，所以先刻意避開廉頗。」廉頗知道後好愧疚，就向藺相如負荊請罪，兩人最終做咗好朋友。
量化

**量化**（當中**量**係**數量**個**量**；粵拼係  ）係指「將觀察到嘅現象用量表達出嚟」嘅過程，當中**量**簡化講就係數值。譬如依家要研究牛頓力學，要分析力呢個概念，就要有方法用數值描述一股力，然後先可以做進一步嘅研究，而喺現代物理學，牛頓第二定律提供咗方法將力概念量化：
:\mathbf{F_{net}} = m\mathbf{a}；
當中 \mathbf{F} 係指淨力，即係所有力加埋之後得出嘅總和，m 係指質量（單位係公斤），\mathbf{a} 係加速度。

## 領域例子

量化對科學嚟講好重要，科學工作者透過數字化測量同分析嚟理解現象、建立理論同驗證假說。唔同科學範疇都會用到量化，譬如係：
*物理學（自然科學） - 速度
*:速度將「件物體郁得幾快」呢個概念量化，速度指物體喺單位時間內移動嘅距離，可以用公式：𝑣 = 𝑑 / t （速度 𝑣 等於行咗嘅距離 𝑑 除以用咗嘅時間 t）去計。例如，一架車以時速60公里行駛，每小時行60公里，呢個數值係量化緊速度。
*生物學（自然科學） - 心跳率
*:心跳率係指一分鐘內心臟跳動嘅次數，通常以**每分鐘心跳數**（BPM）表示。例如健康成人靜止時嘅心跳率大約係60-100 BPM。醫生可以透過測量心跳率評估病人嘅健康狀況。
*經濟學（社會科學） - 通脹率
*:通脹率係指物價指數（如CPI，消費者物價指數）喺一段時間內嘅變化百分比。例如，假設上年某地區嘅CPI係100，而今年上升到103，通脹率就係3%。呢個數據可以用嚟衡量貨幣購買力嘅變化，影響經濟決策。
*心理學（社會科學） - 智商（IQ）
*:智商係用標準化測驗量度人類智能得出嘅數值，平均智商設定為100，標準差通常設定為15。例如，如果一個人嘅智商係130，表示佢智能比一般人高兩個標準差咁多。
*語言學（社會科學） - 語義網絡
*:語義網絡能夠用數值表示兩隻字詞喺意思上有幾接近。
呢啲例子顯示咗量化喺唔同科學範疇都有用，幫助研究人員精確描述、分析同預測各種現象。

## 領域對比

唔同領域用嘅量化方法可以好唔同。社會科學研究人類行為、社會，研究嘅變數好多時無法用等比尺度。

譬如對比溫度（物理學同化學等常用）同智商（心理學成日用）。溫度同智商雖然都係量化，用數值表示，但兩者喺計算上有根本嘅差異。溫度可以用攝氏（°C）同埋華氏（°F）等嘅等距量度表示，呢啲數值做加減係有意義嘅，可以話 20°C 同 10°C 之間個差距，等同 40°C 同 30°C 之間嗰個差距。而如果用絕對溫度（開氏，K）嚟量化，溫度就會係等比量度，可以做乘除嘅計算，話 200K 係 100K 嘅兩倍咁熱。相比之下，廿一世紀初嘅智商概念就比較接近次序量度，只係有得比較高低，IQ 130 嘅人智能係高過 IQ 120 嘅人，但智商測驗出嘅數冇得攞嚟做加減，即係話 IQ 130 同 IQ 120 之間嘅智能差距，唔係真係等同 IQ 110 同 IQ 100 之間嘅智能差距，噉係因為智商數值只係參照總體分佈計出嚟，並唔係一個物理量。

## 睇埋
*量度
*變數
*硬同軟科學

## 引述

## 文獻

* Crosby, Alfred W. (1996) *[https://books.google.com/books?id=s9ZKAgAAQBAJ The Measure of Reality: Quantification and Western Society, 1250–1600]*. Cambridge University Press.
廣東財經大學

**廣東財經大學**係廣東一間大學，1983年5月成立，原名**廣東商學院**。呢間大學依家嘅名係2013年獲批而改嘅。學校有兩個校區，喺廣州海珠區同佛山三水。

## 立校淵源同變遷
由於1952年嘅院系大調整省立法商大學（勷勤商學院）被殺校，十年文革更嚴重破壞咗廣東嘅高等教育，唔少嘅有識之士認識到，需要創辦返一間廣東自己嘅財經院校。喺1980年5月，省財辦省政府個報告，諗著整返間廣東財貿學院。雖然省政府即時批准咗，但由於唔夠錢同地皮而擱置咗計劃。到1983年，省財辦再次聯合咗省高教局，俾咗廣東省人民政府《關於籌建廣東財經學院的報告》，批准返之後就跟著原先嘅廣東財貿學院計劃基礎開搞。

### 粵法商系嘅復建
院校嘅建立係有過中山大學同勷勤校友嘅參與，1987年廣東省立商學院（法商大學）校友就喺商學院設立咗古勷勤獎教獎學基金。

立校後廣東仲因為法律人才匱乏，諗著再籌建返廣東法學院但未成功。跟著廣東省政府試過要改商學院返成廣東法商大學，勷勤商學院校友會亦希望改組後嘅大學可以對接返廣東省立法商大學（勷勤大學）嘅歷史淵源。結果都未有成功。廣東法商大學最後批准係註冊成咗廣東財經大學，但發展過程中打造嘅法學專業令到埋**商法融合嘅辦學特色延續咗**。唔少方面都認為學校係繼承咗商學院嘅歷史脈絡。

## 院系嘅創作
呢間大學嘅廣告學系出過幾件出名作品，包括微電影《獎學金》同埋《廣州·路》系列明信片。

## 睇埋
* 勷勤大學

## 參考

## 出面網頁

* 官方網站

類:海珠區
類:三水
計量

**計量**或者**量化**係指用數目去表達資訊或者做決定。喺學術上，計量通常同定性對立。

計量可以指：
*量度
*統計學
*定量研究
*量化 (數理邏輯)
定量研究

**定量研究**係指用數字去量化嘅方法去研究一樣嘢。定量嘅相對於用文字描述嘅定性研究。

定量研究嘅過程通常包括：
*量度相關嘅變數，例如質量或者溫度，蒐集成數據；
*用統計學方法去推斷一個理論模型；
*用已知數據作出假設或預測。
澳門37T巴士

**澳門37T巴士**，舊時叫**孝思接駁專線**同**39號**，係一條由新福利做緊，由湖畔大廈來回鷄頸馬路嘅循環巴士線。

## 背景
### 孝思接駁專線（第一次）
**孝思接駁專線**未成立之前，每逄清明、重陽嗰陣，兩間專營巴士公司新福利同澳巴會將號延伸到雞頸馬路，去大潭山兜一圈，但係11、22、28A、33響延伸期間就唔會停「澳門大學」站（即係而家城市大學）。

2005年，由土地運輸工務局協調成立孝思接駁專線，由兩間專營巴士公司新福利同澳巴聯營。

### 39
2011年8月1號，新巴士營運模式正式實行，呢條線判咗畀新福利嚟做，同埋編咗個**39**冧巴畀呢條線。

### 孝思接駁專線（第二次）
2012年12月18號，因為要開一條由湖畔大廈來回返亞馬喇前地嘅巴士線就攞咗**39**做冧巴，所以呢條線就變返冇冧巴齋叫**孝思接駁專線**，而新福利內部就叫呢條線做**37S**。

2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。

### 37T
2018年4月21號，澳門巴士票價調整，全程收費係六蚊葡幣，唔再分區收費，只分X尾係快線，用澳門通畀錢要畀多一蚊葡幣，由於呢條線唔係快線同埋係特別活動先開辦，而且免費，所以將呢條線由**孝思接駁專線**改冧巴做**37T**。

## 用車
### 新福利同澳巴時期
三菱Rosa

### 新福利時期
蘇州金龍KLQ6108GQ30AT

## 走線
### 車費
免費。

### 服務

### 停站

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*新福利公共汽車有限公司

37T
奉禁封船碑

《**奉禁封船碑**》係位於香港離島區坪洲天后廟隔離嘅坪洲鄉事委員會右邊牆邊鑲嵌嘅一塊碑刻，喺大清道光十五年造，記低島上漁民稟請縣衙禁止啲官吏用捉海盜為名，而濫徵封用民船，為此立碑為記。

## 背景經過
喺廣東沿海嘅漁民長期被視作賤民，處於社會嘅最低層，更被蔑稱為「蜑民」，唔畀上岸居住同參加科舉考試。清朝道光年間，廣東水師每月向坪洲嘅漁民輪流徵用兩條漁船，假扮作為一般商船，用嚟誘惑海盜搶劫。漁船係漁民嘅謀生工具同埋住處，雖然呢種「扮商誘盜」嘅策會按船上舵工水手人數而津貼口糧，但所發嘅口糧僅夠男丁食，而唔夠養活船上大小家眷。

因為咁樣，黃勝興為首嘅12名漁民向官府稟報，經知縣同游擊商討後，決定由漁民、水師及同縣衙門三方合資建造兩隻蝦笱艇，畀水師用作誘盜，並永遠禁止徵用漁民嘅漁船。方案獲得兩廣總督批准，並知會廣東布政司、按察司、督糧道、新安縣等各級衙門。但漁民仍未放心，要求知縣允許自資將告示刻於碑上，於道光十五年七月十九日（1835年9月11號）立碑，是為《奉禁封船碑》。

但係，官府輪流徵用兩條漁船可能係無可奈何。

## 睇埋
* 吉澳天后宮《奉兩廣總督閣部堂大人批行給示勒石永遠遵照額例碑》
* 澳門蓮峰廟天后宮《兩廣部堂示禁碑》

## 參考文獻
* 《考察香港－文化歷史個案研究》，香港城市大學中國文化中心編，三聯書店出版，2005年8月，ISBN 962-04-2471-9

## 註

## 出面網頁
* 坪洲：旅遊熱點及特色
* 福山堂：坪洲天后廟－奉禁封船碑
* 坪洲綠衝者：奉禁封船碑
澳門50B巴士

**澳門50B巴士**，舊時叫**50X**，係一條由新時代做緊，由亞馬喇前地來回駕駛學習暨考試中心嘅巴士線。

## 背景
### 50X
2011年12月27號，由於駕駛學習暨考試中心啓用，為咗方便市民嚟學車所以交通事務局開咗呢條線，由維澳蓮運嚟做。

2012年6月1號，呢條線加停「機場圓形地／偉龍」站。

2012年11月4號，呢條線加停「霍英東博士大馬路／機場大馬路」站。

2014年7月1號，呢條線由澳門新時代公共汽車股份有限公司接手嚟做。

2015年8月29號，呢條線調整班次，繁忙時間十二到十八分一班，普通時間廿分鐘一班。

2016年9月24號，交通事務局大規模調整氹仔區巴士站分佈同改名：「孫逸仙馬路/三家村」站同「泉亮花園」站合併，分別改名做「泉亮花園」站同「泉裕豪庭」站，改停「泉裕豪庭」站；「亞利雅架前地」站同「寶龍花園」站合併，改名做「百利寶花園」站；呢條線停完「澳門土木工程實驗室」站後，唔停「機場圓形地/偉龍」站，改停「機場貨運站」站。

2017年5月20號，呢條線調整班次，公眾假期班次廿分鐘一班。

2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。

### 50B
2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費，只分X尾係快線，用澳門通畀錢要畀多一蚊葡幣，由於呢條線唔係快線，所以將呢條線由50X改冧巴做50B號。

## 用車
2011年12月27號開始：宇通ZK6770HG

2014年3月17號開始：宇通ZK6902HG

## 走線
### 收費
### 車費
*全程車費：六幣葡幣。
*用澳門通全民卡，只係扣三蚊，其餘由政府畀。
*用澳門通學生卡，只係扣個半，其餘由政府畀。
*用澳門通長者卡同殘疾卡，免費，全部由政府畀。

### 服務

### 停站

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*澳門新時代公共汽車股份有限公司

50B
李鵬飛 (政治人物)

**李鵬飛**（，），人稱「飛哥」，係香港商界及政界知名人士。佢祖籍山東，喺日佔煙臺出世。佢做過立法會同行政局議員，亦做過第九、十屆港區全國人大代表。佢係自由黨第一屆主席，不過喺2004年退黨。曾經主持香港有線電視財經資訊台節目《飛常政經》、香港電台電視部節目《議事論事》，同now財經台嘅時事節目《大鳴大放》，喺2018年7月宣布退休，唔再主持節目。

2020年5月19號，李鵬飛太太同屋企人發出訃聞，指李鵬飛已經喺5月15號離世，享年80歲。

## 榮譽

### 勳銜

* 非官守太平紳士（1980）
* OBE（1982）
* CBE（1988）

### 榮譽博士
* 香港理工學院工程學榮譽博士（1990）
* 香港中文大學法學榮譽博士（1990）

## 名下馬匹
李鵬飛係香港賽馬會會員，曾經擁有多匹馬，包括個人名下嘅山東名將、山東文豪、東海龍、草原團體名下嘅好好機會、草原勇士。

## 參考

類:港區人大代表
類:密芝根大學舊生
類:祖籍山東
樞紐機場

**樞紐機場**（）係航空公司用來匯集旅客或貨物嘅機場。航空公司將旅客或貨物集中運送到樞紐機場，方便將佢哋轉送去各個目的地。

## 睇埋
* 公共運輸交匯處

類:機場
李鵬飛 (演員)

**李鵬飛**（，），1930至1980年代香港知名性格男演員，活躍於話劇、電影同電視，參演電影超過600部。

## 個人經歷
李鵬飛原籍廣東省中山縣，喺澳門長大，佢細妹係李雁。李鵬飛畢業之後，原本跟隨阿爸李君達學做牙醫。1936年嚟到香港認識「南粵公司」嘅竺清賢，被邀請客串演出《誰之過》飾演一位校長，之後獲聘參與劇務工作。戰時避居法屬廣州灣，打算再做牙醫，咁啱又遇到話劇界喺廣州灣成立「中國話劇團」，邀請佢業餘客串演出《家》、《雷雨》、《日出》等。戰後，跟住李清等返香港，繼續拍電影，亦演出話劇《王寶釧》。

李鵬飛最初冇同任何電影公司簽約，幾組戲一齊拍，佢外型獨特，既威嚴又有男人氣慨，另外佢型像多變，既可以做探長，亦可做為富不仁嘅闊佬，一轉眼佢又係武林名宿，每個角色佢都得心應手，感情戲又做得投入，當中亦有佢吸引人嘅風格，唯一就係唔扮演窮人。

李鵬飛喺圈內有「天九王」嘅稱號，聽講係打遍影圈無敵手。李鵬飛參演過嘅電影超過600套，第一部電影係1937年3月12號上映嘅《老婆皇帝》。李鵬飛有「銀壇探長」嘅稱號，同駱恭、司馬華龍、李壽祺成為當時做探長嘅四個最搶手演員。亦憑住《九九九命案》掀起咗一系列以「九九九」做戲名嘅電影潮流。

1992年12月李鵬飛喺加拿大艾姆敦離世，享年78歲，李鵬飛有兩個女，女婿都喺銀行界服務。

## 電視劇
;1967年
*我是偵探 飾 雷峰探長
;1976年 
*大江南北 飾 賈炳和
*黃飛鴻 飾 珍舅／陳盛才／張大帥
*書劍恩仇錄 飾 周仲英
*近代豪俠傳之秋瑾 飾 胡父
*畸人列傳
;1977年
*大報復 飾 李學仁
;1978年
*人海奇譚之名女人
*倚天屠龍記 飾 空性
*青春熱潮
;1979年
*絕代雙驕 飾 皇帝 
*名劍風流 飾 店主
*英雄無淚 飾 白石道人
*女人三十之水仙
*三跟四傍 
*四眼神探 
*龍潭羣英
;1980年
*上海灘 飾 方探長
;1981年
*火鳳凰 飾 法官

## 電影作品
### 監製（2部）
* 孽海癡魂（上集）（1949年）
* 孽海癡魂（下集大結局）（1949年）
		
### 製片（12部）

### 出品人（1部）
* 飄零女（1954年）

### 演員

## 出面網頁
*
*
李鵬飛

**李鵬飛**可以係：
* ，大清政治人物
* 李鵬飛 (演員)，香港演員
* 李鵬飛 (政治人物)，香港政治人物，曾任行政局議員、立法局議員、自由黨主席
* 李鵬飛 (官員)，曾任中共吉林省舒蘭市委書記（2018年7月-2020年5月）
楊過

**楊過**，字**改之**，人稱**神雕俠**，係虛構之金庸武俠小說《神鵰俠侶》嘅男主角。佢老豆叫楊康，佢阿媽原版係秦南琴，新修版係穆念慈。佢老婆叫小龍女。佢係南宋人。

## 生平
佢未出世佢阿爸已經死咗，十一歲時佢阿媽亦都死埋。後來拜歐陽鋒做契爺。同一年俾佢阿爸嘅義兄郭靖帶去桃花島。因為衝突所以再被帶到去全真教。

後來因為喺全真教俾人蝦而入咗古墓派，並同師父小龍女日久生情。後來佢哋出終南山後喺歸雲莊英雄大會打低咗蒙古國師金輪法王。但因為楊過想同小龍女一齊而俾郭靖趕走，後來由於黃蓉同小龍女傾楊過嘅事而令佢哋兩個分開。後來楊過同黃藥師做咗朋友，而從傻姑口中誤會黃蓉喺佢嘅殺父仇人。

為咗報仇，楊過經金輪法王邀請加入咗忽必烈陣營，仲識咗周伯通，為咗救周伯通而去咗絕情谷，後來得知絕情谷谷主公孫止想娶小龍女，為咗爭返小龍女，佢喺裘千尺相助中打贏公孫止。並應承裘千尺會攞郭靖黃蓉人頭嚟換取半粒絕情丹。

當楊過去到襄陽，佢唔忍心殺郭靖，甚至幫佢對付忽必烈嘅手下，後來為咗解決武氏兄弟嘅衝突而俾郭芙誤會臂斷咗右手，後來喺神雕指引下學識「劍魔」獨孤求敗嘅玄鐵劍法，並用玄鐵重劍喺重陽宮力戰群魔並同小龍女喺重陽宮成親。後來雖然小龍女喺公孫止手中攞到絕情丹，但因為楊過唔想獨活於世，所以小龍女同楊過立咗十六年之約。黃蓉為阻止楊過自殺而話小龍女係俾南海神尼帶走，而一燈就勸楊過食斷腸草解情花毒。喺呢十六年，佢喺海邊苦練劍法，發明黯然銷魂掌，佢仲行俠仗義，喺江湖中有「神雕俠」外號。

十六年後，由於佢令到周伯通瑛姑重逢而化解咗西山一窟鬼同史氏兄弟嘅衝突，並認識郭襄同應承佢三個承諾。喺郭襄生日嗰日，楊過先後斬咗一千個蒙古先鋒對耳、指使江湖人士火燒蒙古糧草同識破霍都陰謀並同黃藥師駕臨英雄大會，但後來喺黃藥師口中得知原來冇南海神尼呢個人。後來佢喺嘉興鐵槍廟從柯鎮惡口中得知佢阿爸嘅為人。後來佢為搵小龍女而跳崖，最終喺絕情谷底同小龍女重逢。佢哋重逢後得知金輪法王打算攞郭襄做人質逼郭靖投降，為救郭襄，楊過用黯然銷魂掌打贏金輪法王，再用飛石射死蒙哥，延遲蒙古滅宋。最後喺第三次華山論劍晉身「天下五絕」，頂替義父「西毒」歐陽鋒成為「西狂」，拜別眾人後同小龍女退隱江湖。

## 武功
*桃花島：
**彈指神通
**玉簫劍法
*白駝山莊
**蛤蟆功
*丐幫
**打狗棒法
*全真教
**全真教內功
**全真劍法
*古墓派
**玉女劍法
**玉女心經
**玉女素心劍
**美女拳法
**天羅地網陣
*獨孤求敗
**玄鐵劍法
**驚濤駭浪
*其他
**黯然銷魂掌

## 人物關係
*阿爸：楊康
*阿媽：秦南琴（修訂版），穆念慈（新修版）
*義伯父：郭靖
*義伯母：黃蓉

## 影視形象
903豁達推介

**903豁達推介**（英文：Quote Chart）係香港商業電台一個電台節目，由梁文禮主持，逢禮拜六下晝3點至5點喺商業二台播出。

依家用緊嘅開場音樂喺2016年5月14號之前用過，2016年5月21號2017年3月4號就用咗另一隻開場音樂，2017年3月11號開始用返。而節目內音樂（Insidious - Glenn Rueger）（包括報天氣用音樂）喺2016年5月21號開始用。

## 節目內容
呢個節目嘅第一個鐘係統計商業二台過去一週10首最高播放率外語歌曲，然後播出；第二個鐘係會播放一啲新嘅外語推介音樂同埋歌。

## 曾主持節目嘅主持
*蔡冕麗（Mini）
*占
*細So

## 事件
*2018年7月28號，因為梁文禮放假，節目由細So主持。
*2019年1月12號，由於編排問題，數榜先數第5位至第1位，然後先數第10至第6位。
*2019年1月19號至2月9號，因為梁文禮放假，節目由細So主持。
*2019年6月8號由於阿正放假，節目延長一個鐘到四點，當日總共播出三個鐘。
*2019年6月22號由於梁文禮放假，節目由細So主持。
*2019年6月29號由於梁文禮放假，節目由占主持。
*2019年7月27號由於梁文禮放假，節目由細So主持。
*2020年1月18號由於梁文禮去咗巴黎時裝周，節目第一個鐘數榜由占主持。
*2022年3月5號由於梁文禮放假，節目縮短到一個鐘頭，節目由Donald主持，原定第二個鐘播出時間由梁子主持嘅《梁子力學》替代。
*2022年11月26號由於梁文禮放假，節目由梁子主持。
*2023年2月25號至4月29號，由於梁文禮放假，節目由梁子主持。
**2023年3月11號由於梁子放假，節目由占主持，原定第二個鐘播出時間由薛晉寧主持嘅《扭扭擰擰扭扭擰》替代。
**2023年3月18號由於梁子放假，節目由占主持，原定第二個鐘播出時間由阿酸主持嘅《Do Re Mi Fa 酸》替代。
**2022年4月22號，節目縮短到一個鐘頭，原定第二個鐘播出時間由歪歪主持嘅《那天我走上了歪路》替代。
*2023年7月29號，由於梁文禮放假，節目由梁子主持。
*2023年11月25號，由於梁文禮放假，節目由占主持。
*2024年1月6號，由於梁文禮放假，節目由梁子主持。
*2024年3月9號，由於梁文禮放假，節目由梁子主持。
*2024年11月2號，由於梁文禮放假，節目由梁子主持。
*2025年4月19號，由於梁文禮放假，節目由梁子主持。

## 歷任首位歌曲
### 2015年

### 2016年

### 2017年

### 2018年

### 2019年

### 2020年

### 2021年

### 2022年

### 2023年

### 2024年

### 2025年

### 2026年

## 出面網頁
*903豁達推介節目重溫
*903豁達推介 - 903格

|-
|width=30% align=center|**上一節目**-咆哮山莊／903豁達推介咪芝蓮／903豁達推介903格／903獨立調查委員會
|width=40% align=center|**903豁達推介**－2019年5月18號(15:00-17:00)2019年5月25號－2019年7月6號(14:00-16:00)2019年7月13號－2020年1月25號(13:00-15:00)2020年2月1號－(15:00-17:00)
|width=30% align=center|**下一節目**903豁達推介／一位呀唔該903豁達推介／903格咪芝巨星／903格-

__NOINDEX__
今晚見

《**今晚見**》（）係亞洲電視數碼媒體製作嘅現場直播清談節目，由梁思浩、李麗蕊、陳彥行、曾華倩、朱慧敏、向海嵐、樂瞳、朱慧珊、蘇姍、王喜、李志剛、劉錫賢、容海恩、楊立門、黃永熾、鄒攝主持。節目喺亞洲電視A1台清談節目時段現場直播，播放時間係逢星期一至五20:00-21:00。

2018年4月因節目改革，《今晚夜D見》喺2018年4月6號之後停止播放。

## 節目主題
優酷網

**優酷網**（）係一個中國影片分享網站。

## 睇埋
* 土豆網
* 56.com
* 騰訊視頻
* 愛奇藝

## 參考

## 出面網頁

* 
** 公司資料
* Youku Information 喺 彭博商業周刊 度搵到
* Epstein, Gady. "China Groupon Clones’ Strategy: Burn Money Like Youku.com". *[[福布斯|Forbes]]*. 2011-05-03.
馬來菜

**馬來菜**（），係東南亞馬來族嘅傳統菜式，喺馬來西亞、星加坡、印尼、汶萊、泰國同菲律賓南部比較常見。
文藝

**文藝**可以係：

* 文學同藝術嘅合稱
* ，日本河出書房新社出版嘅文藝雜誌
* 文藝 (改造社)，改造社出版嘅雜誌
許慎

**許慎**（），字**叔重**，東漢汝南召陵（而今嘅河南郾城）人，係漢代經學家、文字學家，係中國文字學嘅開拓者。佢喺和帝永元十一年（100年）開始寫《說文解字》，係中國第一本字典。

許慎做過太尉府祭酒，師從經學大師賈逵。佢用咗21年寫成《說文解字》，歸納咗漢字540個部首。

許慎仲寫咗《五經異義》、《淮南鴻烈解詁》同第啲書，但係呢啲經已失傳。

## 參考

* 《法書要錄》

## 出面網頁
五羊小學

**五羊小學**係廣州一間公辦小學，喺越秀區五羊新城，1987年成立。

## 概況
五羊小學係越秀區東部嘅五羊新城，而家有教學班20個，有830幾位學生。

學校為咗達成「和而不同」嘅教育目標，確立咗「心有愛、學而慧、樂而和」嘅辦學理念。

## 史
原先叫做**五羊第一小學**，簡稱*五羊一小*。學校所在嘅五羊新城係新開發嘅住宅區。五羊第一、第二、第三小學係發展商東華實業興建嘅配套小學。1987年，校舍移交畀東山區教育局，開始招收學生。

2003年，五羊第二小學同五羊第三小學合併做東山實驗小學，五羊第一小學就改成而今個名。

## 爭議
校方曾經推出教授粵語嘅校本教材《粵讀羊城》，俾網民指責違反國家法律，甚至乎係企圖搞「粵獨」。

## 交通
* 地鐵：5號線五羊邨站（D出口）
* 巴士：五羊新城站

## 參考

## 睇埋
* 廣州小學一覽
* 五羊新城
澳門32T巴士

**澳門32T巴士**，舊時叫**32X**，係一條由新福利做緊，由旅遊塔來回亞馬喇前地嘅循環巴士線。

## 背景
### 32X
**32X**未成立之前，每逄美食節、放煙花、除夕倒數活動期間嗰陣，「澳門旅遊塔」站都會被大量人流逼爆，等號巴士走人。

2016年，交通事務局第一次響美食節同放煙花期間成立呢條線，畀咗新福利做。

2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。

### 32T
2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費，只分X尾係快線，用澳門通畀錢要畀多一蚊葡幣，由於呢條線唔係快線同埋係特別活動先開辦，所以將呢條線由**32X**改冧巴做**32T**。

## 走線
### 車費
*全程車費：六幣葡幣。
*用澳門通全民卡，只係扣三蚊，其餘由政府畀。
*用澳門通學生卡，只係扣個半，其餘由政府畀。
*用澳門通長者卡同殘疾卡，免費，全部由政府畀。

### 服務

### 停站

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*新福利公共汽車有限公司

32T
德福

**德福**可以係：

* 德福考試（TestDaF），德語語言水準測試
* 德福廣場，香港九龍灣一個大型商場
* 德福花園，香港九龍灣一個大型屋苑
* 德福大廈，香港九龍灣偉業街一棟商業大廈
* 法國德福（Tefal），法國廚具同家庭電器製造商
* 德福 (清朝)，清朝政治人物，乾隆年刑部滿尚書
美國人

**美國人**，係美國公民。依據美國公民出生地原則，一般情況下，喺美國各州及屬地出世嘅人就係美國公民。

## 睇埋
* 美國人口

## 參考
北坪面

**北坪面**係南韓江原特別自治道旌善郡嘅地方，2018年冬季奧林匹克運動會嘅高山滑雪比賽就響度搞。
澳門31T巴士

**澳門31T巴士**，舊時叫**外港碼頭免費接駁專線**同**31號**，係一條由澳巴做緊，由澳門綜藝館臨時站來回外港客運碼頭嘅循環巴士線。

## 背景
### 外港碼頭免費接駁專線
2005年11月17號，澳門舉行格蘭披治大賽車期間，外港客運碼頭附近實施臨時交通措施，原本行經外港碼頭嘅巴士線全部改道唔再停「外港碼頭」站，兩間專營巴士公司新福利同澳巴為咗紓緩外港碼一帶的交通壓力所以開咗一條聯營嘅**綜藝館至外港碼頭接駁專線**，試車日到正式比賽嘅第一日服務時間係朝早六點半到凌晨十二點四十分，正式比賽嘅第二日服務時間係朝早六點半到賽事結束（晚黑七點），五分鐘一班。

2006年11月16號，澳門舉行格蘭披治大賽車期間，每年都繼續開辦呢條巴士線，班次就調整做四到六分鐘一班。

2010年11月18號，調整呢條巴士線試車日到正式比賽嘅第一日服務時間係朝早六點半到凌晨十二點半，正式比賽嘅第二日服務時間係朝早六點半到賽事結束（晚黑七點）。

### 31號
2011年8月1號，新巴士營運模式正式實行，呢條線判咗畀維澳蓮運嚟做，同埋編咗個**31號**冧巴畀呢條線，班次就調整做四到五分鐘一班。

2013年10月1號晚黑十一點，維澳蓮運發出公開聲明，宣佈已經正式申請破產。

2013年10月2號，交通事務局局長汪雲宣佈，接管維澳蓮運維持營運，為期六個月。

2013年12月4號，維澳蓮運被法院宣佈破產，進入清盤程序。

2014年7月1號，呢條線由新時代接手嚟做，班次就調整做五分鐘一班。

2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。

### 31T
2018年4月21號，澳門巴士票價調整，全程收費係六蚊葡幣，唔再分區收費，只分X尾係快線，用澳門通畀錢要畀多一蚊葡幣，由於呢條線唔係快線同埋係特別活動先開辦，而且免費，所以將呢條線由**31號**改冧巴做**31T**。

## 用車

## 走線
### 車費
免費。

### 服務

### 停站

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*澳門公共汽車股份有限公司

31T
明月幾時有

《**明月幾時有**》（）係一部由許鞍華執導嘅劇情片，由周迅、彭于晏、霍建華、葉德嫻、郭濤、蔣雯麗主演。呢套片響2017年7月1號喺中國大陸上映、2017年7月6號喺香港上映、2017年7月7號喺臺灣上映。

## 劇情
呢套片以「東江縱隊生死大營救」事件為敍事線索，講述以香港傳奇女性「方姑」為代表嘅仁人志士，喺1940年亂世中嘅香港展開生死救援嘅故事。影片由一系列嘅黑白片段串聯而成。以一位年邁嘅抗戰老兵鄭家彬（梁家輝飾）嘅回憶貫穿全片。

日本仔佔領咗香港後，為咗令身響英屬香港嘅茅盾（郭濤 飾）、鄒韜奮（黃志忠演）、夏衍等多位中國文化名人坐船逃回中國大陸，以劉黑仔（彭于晏演）為主要代表嘅抗日短槍隊成員積極擔負起這些名人嘅安全轉移任務。茅盾夫婦由響租住響教師方蘭（周迅演）家裡，方蘭也為逃離行動出了一份力。任務結束後，劉黑仔邀請方蘭加入到抗日嘅隊伍中，係港區中隊裡擔任一名情報隊員，佢因此同阿四成為患難嘅戰友，方蘭阿媽（ 葉德嫻演）好擔心女兒嘅安危。而方蘭（周迅演）嘅情人李錦榮（霍建華演）就係一個響日軍領導嘅憲兵隊工作嘅特工，佢同其他同事秘密為抗日隊員提供日軍嘅情報資訊，同時盡量避免身份暴露。

## 演員

## 參考資料

## 出面網頁
*《明月幾時有》電影觀賞
*
*
澳門基本法

《**中華人民共和國澳門特別行政區基本法**》（，）係中華人民共和國澳門特別行政區嘅憲制文件，代替澳門主權移交前嘅《澳門組織章程》。有時叫佢做澳門嘅「小憲法」。

《澳門基本法》由中華人民共和國全國人民代表大會制訂，喺1993年3月31號通過，喺1999年12月20日實施。基本法嘅解釋權屬於全國人民代表大會常務委員會，修改權屬於全國人民代表大會。

## 內容簡述
《澳門基本法》總共有9章145條，3個附件。其中附件三「在澳門特別行政區實施的全國性法律」包含11部中國大陸法律。

基本法規定澳門特別行政區政府嘅角色、產生辦法、官方語言、權利、義務、特別行政區同中央政府嘅關係、政治體制、基本法解釋及修改辦法等。基本法指出澳門主權移交前原有嘅法律、法令、行政法規以及法規經必要修改後予以保留。

## 睇埋
* 《維護國家安全法》
* 《香港基本法》

## 註

## 出面網頁
* 基本法全文
* 澳門基本法推廣協會
澳門漁人碼頭

**澳門漁人碼頭**（，）係澳門第一個主題樂園同仿歐美漁人碼頭嘅商場。澳門漁人碼頭喺外港新填海區孫逸仙大馬路對開，鄰近外港碼頭。由何鴻燊同周錦輝投資18.5億澳門幣，用咗5年時間籌備同興建。2005年12月31號由澳門行政長官何厚鏵同漁人碼頭主席何鴻燊揭幕，開始試業，試業一年後喺2006年12月23日正式開幕。

## 爭議
2014年，澳門城市規劃委員會討論漁人碼頭A地段項目嗰時，有十幾份公眾意見質疑點解工務局只批60米。城規廳廳長劉榕喺會度話，「新發展項目只高48米，60米是前一張街線圖的規劃建議，文化局的非約束性意見也是60米。」當時文化局同工務局城規廳都一致堅持建議限高60米。點知9個月後，上述意見作廢，規劃推倒重來，工務局公示漁人碼頭A地段街線圖，可建高度從原來嘅60米突然放高至到90米，比城規會2014年8月討論嘅規劃方案放高咗三分之一，地積比亦由原來嘅1.7倍加到2.6倍，覆蓋率由42%加到55%，估計可建樓面面積因此增加接近一半。而文化局喺第二份草圖冇再表達任何意見，引起爭議。

2017年6月，聯合國教科文組織世界遺產中心分析澳門保護狀況報告後，發表決議草案，嚴厲指出澳門政府對世界遺產保護有好多問題。中心強烈關注發展高樓破壞包括東望洋燈塔在內嘅世界遺產景觀，並點名批評澳門漁人碼頭嘅酒店建築項目。

## 圖集

File:Promotion activity during Macau Grand Prix (2).jpg|澳門漁人碼頭內嘅宣傳活動
File:Promotion activity during Macau Grand Prix (1).jpg|澳門漁人碼頭內嘅宣傳活動
File:Racing car performance in Macau.jpg|賽車宣傳活動


## 參考

## 出面網頁

* 澳門漁人碼頭網站
澳門AP1X巴士

**澳門AP1X巴士**，係一條由新福利做緊，而跳站形式由關閘廣場來回澳門機場嘅快速循環巴士線，只係響朝早同晏晝繁忙時間服務。

## 背景
2008年到2009年，曾經開過三次AP1X。

2016年6月15號，新福利副總經理李啓見響澳門電台澳門講場話，同交通事務局申請開通AP1X，唔經北區。

2016年8月1號，交通事務局話為咗紓緩繁忙時間市民對巴士服務嘅需求，尤其係關閘來回離島同機場嘅乘客，所以開咗呢條線，作為AP1嘅快線，畀咗新福利做。

2017年6月1號，呢條線調整禮拜六、日同公眾假期嘅班次，由八到十五分鐘，改成上晝十到十五分鐘、下午十二到十五分鐘，同時響強制性假期停駛。

2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。

2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。

2019年3月9號，為明確巴士站位置，「亞利雅架前地/泉悅」站改名為「信虹花園」站。

2019年7月27號起，「北安出入境事務廳」站改名為「北安出入境事務大樓」站。

2020年2月7號晏晝3點開始，因應武漢肺炎澳門疫情持續，導致載客量低下。為免資源浪費，本路線暫停營運，直至另行通知。

2020年6月8號起，因應客量已逐漸回升，本路線恢復營運。服務時間調整為平日（星期一至五）06:00-10:00，班距10-15分鐘。

2020年7月10號至11月2號，呢條線暫停營運。

2020年11月3號，呢條線恢復營運。

## 用車
蘇州金龍（海格）KLQ6108GQ28

## 走線
### 車費
*全程車費：六幣葡幣。
*用澳門通全民卡，只係扣四蚊，其餘由政府畀。
*用澳門通學生卡，只係扣兩蚊，其餘由政府畀。
*用澳門通長者卡同殘疾卡，免費，全部由政府畀。

### 服務

### 停站

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*新福利公共汽車有限公司

AP1X
澳門73X巴士

**澳門73X巴士**，係一條由澳巴做緊，由澳門大學來回賽馬會嘅循環巴士線，只係響晏晝繁忙時間服務。

## 背景
2017年11月16號，因為澳門舉行格蘭披治大賽車期間實施臨時交通措施，73號改經友誼大橋直達氹仔，澳門大學學生響社交媒體都話呢個改路改得好。

2018年3月16號，澳門大學學生會同交通事務局會面，傾吓學校嘅交通問題。學生會提出澳大師生好難上到**73號**來回黑沙環同澳大嘅問題同埋建議交通事務局開多一條**74號**澳大來回筷子基嘅巴士線，又建議局方按照賽車改路嘅方案嚟改線。但係交通事務局只係話會考慮加一條由澳大來回氹仔南新花園嘅轉乘線，畀佢哋響南新花園轉乘其他巴士線。

2018年4月9日，交通事務局開咗呢條線，畀咗澳巴嚟做，又話唔會開接通其他地區嘅巴士線來回澳大，節省政府（交通事務局預算）資源；唔少澳大學生都響社交媒體話對**73X**失望，原本以為交局會好似其他X線噉，飛嗮中間啲細站由黑沙環經友誼大橋直達澳大。

2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。

2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。

2018年6月1號，呢條巴士線因澳大假期唔開，到8月22號因為客量持續偏低而正式取消。

## 用車
五洲龍FDG6101CNG

## 走線
### 車費
*全程車費：六幣葡幣。
*用澳門通全民卡，只係扣四蚊，其餘由政府畀。
*用澳門通學生卡，只係扣兩蚊，其餘由政府畀。
*用澳門通長者卡同殘疾卡，免費，全部由政府畀。

### 服務

### 停站

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*澳門公共汽車有限公司

73X
孟嘗君

**孟嘗君**（），本名**田文**，「戰國四公子」之一。佢係齊國宗室大臣，齊威王個孫，靖郭君田嬰個仔，憑佢多門客而出名，佢有三千名門客。

佢喺前299年俾秦國招攬做宰相。前298年，由於秦國大臣擔心佢因為本身係齊國人，做事一定會考慮齊國嘅利益，於是俾秦昭襄王追殺。好彩佢有一位門客識得扮狗潛入秦宮庫藏，偷咗狐白裘出嚟，就叫秦王嘅寵姬向秦王求情，最後田文被釋放。點知後來秦王後悔，派兵去捉佢返秦國，田文喺夜半去到函谷關，關法規定一定要喺日出之時先可以開門，但又未到時辰。有位門客就扮雞叫，於是一大班雞就叫。最終順利走出函谷關，經趙國返齊國。
澳門30X巴士

**澳門30X巴士**，係一條由澳巴做緊，而跳站形式由關閘來回望德聖母灣嘅快速循環巴士線，只係響朝早同晏晝繁忙時間服務。

呢條路線曾經係澳門唯一一條來回都經唔同大橋嚟行嘅巴士線。

## 背景
2016年7月1號，新時代副總經理郭棟昌響澳門日報話，同緊交通事務局申請開通30X，從台山、關閘開出之後，直接去氹仔市區，唔經北區。

2016年8月29號，交通事務局話為咗紓緩繁忙時間市民搭30號巴士嘅需求，為咗加快疏導乘客，調配現有資源，將30號一啲班次抽出嚟行呢條線，畀咗新時代做，而跳站嘅快速巴士運作，加快疏散乘客，等中途站啲乘客可以上到車。

2017年4月10號，呢條線停完「廣東大馬路／成都街」巴士站之後，改行哥英布拉街去氹仔電訊、嘉樂庇總督大橋去皇朝區、北區再返去李寶椿街，因為呢次改道就唔再停「廣東大馬路／鴻發」、「氹仔大中華廣場」、「泉裕豪庭」、「湖畔大廈」同「高勵雅馬路」巴士站，加停「氹仔電訊」、「史伯泰／盧廉若」、「蘇利安圓形地」、「亞馬喇前地」、「葡京酒店」、「十月一日前地」、「北京街／假日酒店」、「宋玉生廣場」、「觀音蓮花苑」、「澳門文化中心」、「孫逸仙大馬路／金沙」、「友誼馬路／海港街」十二個巴士站，之後按原線返去「李寶椿街」巴士站；同埋將原本禮拜日同公眾假日先停駛改為禮拜日同強制性假日先停駛。

2017年12月15號，交通事務局為咗加強行車安全同擴大服務範圍，唔停「馬場東大馬路」巴士站，加停「勞動節街／中葡職業技術學校」同「黑沙環中街／黑沙環衛生中心」巴士站。

2018年2月3號，因為「觀音蓮花苑」巴士站永久取消，所以唔再停呢個巴士站。

2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線受澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。

2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。

2021年1月11號開始，呢條線唔再經葡京酒店同皇朝區哥頭，改經氹仔中央公園、花城公園同埋海灣花園後取道友誼大橋番澳門，再按原線番返去關閘廣場。 服務時間同時改為朝早六點半到十點，以及增加下晝服務時段由晏晝三點到晚黑八點。

## 用車
### 新時代時期
;2011年之後
宇通ZK6118HGE（3001-3087，原維澳蓮運）

;2014年之後
宇通ZK6118HGE（3088-3097）

### 澳巴時期
*宇通ZK6115HG1ze33098-3137）
*宇通ZK6105HG（3138-3161）

## 走線
### 車費
*全程車費：六幣葡幣。
*用澳門通全民卡，只係扣四蚊，其餘由政府畀。
*用澳門通學生卡，只係扣兩蚊，其餘由政府畀。
*用澳門通長者卡同殘疾卡，免費，全部由政府畀。

### 服務

### 停站

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*澳門公共汽車股份有限公司
澳門25AX巴士

**澳門25AX巴士**，係一條由新福利做緊，而跳站形式由關閘廣場來回蝴蝶谷大馬路總站嘅快速巴士線，只係響朝早同晏晝繁忙時間服務。

## 背景
2017年9月8號，由於8月23號關閘總站被天鴿風災帶嚟嘅風暴潮搞到爛嗮而停用，加埋九月開學嘅客流上升，交通事務局經過評估25號嘅客流情況，為咗加快疏導乘客，調配現有資源，將25號一啲班次抽出嚟行呢條線，畀咗新福利做，而跳站嘅快速巴士運作，加快疏散乘客，等中途站啲乘客可以上到車。

2017年9月14號，呢條線尾班車延長到朝早九點。

2017年9月16號，呢條線增加禮拜六、日服務，即係每日運作（強制性假期例外），服務時間同平時一樣。

2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外。會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費；將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行；又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間。林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加；重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟。2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。

2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。

2019年五一黃金周、十一黃金周期間，交通事務局因應訪澳旅客人流大增並開辦25AX路線下午班次由15:30至18:30結束，每12至20分鐘一班車。當局原計劃係2020年農曆新年期間再開辦25AX路線下午服務疏導訪澳旅客前往關閘嘅客流，因應武漢肺炎疫情影響令到訪澳內地旅客大減，為免資源浪費，交通事務局即時取消1月29號至2月2號嘅25AX路線下午服務。

2020年2月1號，因應武漢肺炎疫情持續，為免資源浪費，呢條線暫停運作，直至另行通知。

2020年5月4號，為配合澳門高中階段復課，交通事務局宣佈恢復呢條線服務。服務時間調整為平日（星期一至五）朝早七點到朝早八點，班距15分鐘。

2020年5月11號，因應客況需求，25AX路線巴士即日起延長營運時間至朝早九點。

2020年6月8號起，呢條線改為雙向路線，分別由關閘廣場及蝴蝶谷大馬路發車。

2021年1月4號起，呢條線延長服務時間，朝早服務時段改為朝早六點到九點，並增設下晝服務時段為晏晝四點到晚黑七點。

## 用車
*蘇州金龍KLQ6108GQE4（K254-K308，K316-K340）
*蘇州金龍KLQ6108GQ28E5（K341-K355，K356-K375）

## 走線
### 車費
*全程車費：六幣葡幣。
*用澳門通全民卡，只係扣四蚊，其餘由政府畀。
*用澳門通學生卡，只係扣兩蚊，其餘由政府畀。
*用澳門通長者卡同殘疾卡，免費，全部由政府畀。

### 服務

### 停站

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*新福利公共汽車有限公司
澳門N6巴士

**澳門N6巴士**，係一條由澳巴做緊，由澳門大學總站來回科技大學嘅通宵循環巴士線，只係響凌晨時間服務。

呢條線澳大橫琴校區第一條夜間巴士線。

## 背景
2016年4月20號，交通事務局開咗呢條線，畀咗澳巴嚟做，服務時間由凌晨十二點到朝早六點，廿分鐘一班，比原先澳大自己開嘅夜間穿梭巴士班次密咗一倍。

2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。

2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。

## 用車
五洲龍FDG6751G

## 走線
### 車費
*全程車費：六幣葡幣。
*用澳門通全民卡，只係扣三蚊，其餘由政府畀。
*用澳門通學生卡，只係扣個半，其餘由政府畀。
*用澳門通長者卡同殘疾卡，免費，全部由政府畀。

### 服務

### 停站

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*澳門公共汽車有限公司

N6
社企達人

《**社企達人**》（）係香港電視廣播有限公司嘅資訊節目，喺2018年5月5到12號開始香港時間逢禮拜六22:30到23:00喺翡翠台播。節目由唔同藝員介紹唔同類型嘅社會企業。

## 每集內容

## 出面網頁
*社企達人 - 主頁 - tvb.com
北坪

**北坪**可以係：

*北坪洞，南韓江原道東海市一個行政洞
*北坪面，南韓江原道旌善郡地方
渡邊直美

（，）係日本諧星，臺灣臺北縣板橋市（家下新北市板橋區）出世，老頭係日本人渡邊氏，老母係臺灣人杜氏。籍貫係茨城縣石岡市，所屬公司係吉本興業。

## 攷

## 出面網頁
* 渡辺直美 プロフィール｜吉本興業株式会社 
* 
* 
*  

類:日本藝人
挑戰1997

《**挑戰1997**》（**Challenge 1997**），係香港電視娛樂製作嘅真人騷節目，《挑戰1996》續作，2018年4月29號開始逢禮拜日21:30-22:30喺ViuTV播。節目搵嚟10位九十年代活躍嘅運動員做分享。

## 每集一覽

## 節目調動
*2018年6月17號：由於直播《2018 FIFA世界盃 - 德國 對 墨西哥》，所以暫停播映一集。
*2018年6月24號：由於直播《2018 FIFA世界盃 - 英格蘭 對 巴拿馬》，所以暫停播映一集。
*2018年7月15號：由於直播《2018 FIFA世界盃 - 法國 對 克羅地亞》，所以暫停播映一集。

## 出面網頁
*ViuTV：挑戰1997
非童凡響

《**非童凡響**》（**Exceptional Kids**），係香港電視娛樂製作嘅真人騷節目，2018年5月4號到6月8號逢禮拜五22:00-22:30喺ViuTV播。節目搵嚟3位性格同背景都唔同嘅細路仔，記錄佢哋學嘢過程，又同佢哋阿媽交流。

## 每集一覽

## 出面網頁
*ViuTV：非童凡響
李昭南

**李昭南**（藝名：，，），而家係MakerVille合約女藝員。

## 簡歷
李昭南喺香港出世，之後跟屋企人移民咗去美國。

由加州聖利安卓高校畢業後，佢以全額獎學金入讀加州大學戴維斯分校，以高等榮譽成績畢業於傳播及舞台系。佢求學時期贏過唔少西方古典鋼琴獨奏同歌唱比賽，為咗發展音樂同演藝事業，放棄咗美國華盛頓政府總部電視台主播嘅職位，回流返香港發展。

喺回港初期，除咗接拍電視廣告同創作音樂之外，李昭南亦開始接觸荷李活電影嘅選角工作；負責進行選角嘅電影包括米高曼執導嘅《黑客特工》同米高卑執導嘅《變形金剛4》。

至2016年，李昭南當選咗美國全美華埠小姐第二公主，之後加入ViuTV做主持同拍劇。除咗以流利嘅兩文三語擔任司儀，亦擅長自彈自唱同擁有perfect pitch技能，而家係香港女子樂隊Luna隊長。

李昭南屋企經營酒樓生意，家族生意包括舊時香港出名食府海城大酒樓夜總會同海洋皇宮大酒樓。

李昭南喺2016年傳出同香港歌手吳浩康拍拖，2018年分手。

## 演出
### 節目主持（[[ViuTV]]）

### 節目演出（[[ViuTV]]）

### 電視劇（[[ViuTV]]）

### 電視劇（ETV）

### 電視劇（其他）

### 電影

## 出面網頁
*
*
*MakerVille - 李昭南
劉思美

**劉思美**（，），係香港女模特兒，以前係Model Genesis嘅全職模特兒，被叫做「Amanda S. 師妹」。皆因佢有啲似前香港小姐冠軍譚小環，所以又被叫做「嫩版小環」。佢喺2018年開始參演 ViuTV 世界盃節目而為人關注。

## 演出
### 節目主持（[[ViuTV]]）
*2018年：《全港的》
*2019年：《泰食力》
*2020年：《今晚瞓酒店》

### 節目主持（[[港台電視31]]）
*2018年：《Harry哥哥放暑假》（愛美麗姐姐）
*2018年：《Harry哥哥好鄰居III》（愛美麗姐姐）

### 節目演出（[[ViuTV]]）
*2018年：《晚吹—Trip精》（「空姐」演出者）
*2018年：《Good Night Show 全民星戰》（參賽者）
*2018年：《Good Night Show 全民睇波派對》（參與者）
*2018年：《Good Night Show 個個得把口》（「空姐」演出者）
*2020年：《埋嚟睇 埋嚟玩》（天氣女郎）
*2024年：《選角》第1集出鏡（未入圍參賽者）

### 電視廣告
*2017年：大家樂
*2018年：維他奶
*2018年：藍妹啤酒

### 微電影
*2017年：《路．放膽走》
### MV
*2022年：應智越《幕後花絮》
*2022年：SENZA A Cappella《留聲》

## 參考

## 出面網頁
* 劉思美YouTube
* 
*
羅允芝

**羅允芝**（，藝名：**字N**，本名：**羅佩芝**，）係香港女模特兒、節目主持、女演員，2021年ViuTV真人騷選美節目《最後一屆口罩小姐選舉》「除罩最靚獎」得主。

## 簡歷
羅佩芝早年喺網上拍片而出名，作品包括2017年「女朋友翻譯機」；2018年喺ViuTV主持當年世界盃嘅電視節目。

2021年，羅佩芝參選ViuTV真人騷選美節目《最後一屆口罩小姐選舉》入圍廿強，代號「三小辣」。雖然之後被FOUL，佢嘅表現仍得觀眾讚賞，最後仲攞到由觀眾喺Facebook投選嘅「除罩最靚獎」。

2022年29歲生日嗰日，佢宣佈改名叫「羅允芝」，避開同1980年代活躍嘅香港藝人羅佩芝撞名。

## 演出
### [[電視劇]]（[[ViuTV]]）
*2022年：《I SWIM》 飾 蘇小姐
*2022年：《野人老師》 飾 Yvonne
*2022年：《繩角》 飾 Angela
*2023年：《Food Buddies》 飾 Lily
*2024年：《出租大叔》 飾 Lily
*2025年：《社畜再培訓先導計劃》 飾 袁懿凡（Even）

### [[節目主持]]（[[香港開電視]]）
*2020年：《怪談》
*2021年：《旅遊達人滯遊香港》
*2022年：《搞掂食碗麵》
*2022年：《旅遊達人II出走》

### [[節目主持]]（[[香港電台]]）
*2021年：《日常8點半》（830特工隊）

### [[節目主持]]（[[ViuTV]]）
*2018年：《全港的》
*2021年：《夕陽新丁》
*2022年：《兜轉卡塔爾》
*2023年：《大學關鍵詞》
*2023年：《男韓即地獄?!》
*2024年：《今天只做一「健」事》
*2024年：《日本仲可以咁玩》
*2026年：《730 玩返轉》

### 節目演出（[[香港開電視]]）
*2022年：《30分鐘大放餸》3月3、10號嘉賓

### 節目演出（[[ViuTV]]）
*2018年：《Good Night Show 全民睇波派對》參與者
*2018-2019年：《Good Night Show 個個得把口》 演出者
*2021年：《最後一屆口罩小姐選舉》參與者
*2021年：《膠戰S2》第9集嘉賓
*2022年：《今餐有料到》第349集嘉賓
*2026年：《我想身體健康》第114集嘉賓

### 電視廣告
*2017年：肯德基
*2017年：香港國際機場
*2021年：渣打銀行Smart Card
*2021年：滴露 x 美贊臣

### 平面廣告
*2019年：Schwarzkopf 染髮劑
*2021年：譚仔三哥

### [[音樂錄像|MV]]
*2017年：黃劍文《缺氧》
*2021年：Robynn Yip《尚有一堆理由顯出我優秀》
### [[微電影]]
＊2024年 : 創+作 《大雄的隨意門》

## 參考

## 出面網頁
* 
* 
* 羅允芝嘅YouTube Channel
* Wellcome to Giann Law
莊飛闖

**莊飛闖**（；；）係中國大陸嘅差人兼中共黨員，廣東揭陽揭西人。1992年入伍做差人，曾經喺廣州市公安局特警支隊嘅五大隊做過中國共產黨支部書記同教導員，亦攞過1次個人二等功同2次三等功，及好多次個人嘉獎。亦喺2008年5月12號參加咗汶川地震嘅救災義務。

2018年4月14號丑時，佢因病喺廣州過身，終年49歲。而佢啲功績直到同年5月11號出殯嗰時先至對外公佈。

## 攷
* 广州特警49岁因病去世 唯一“嘱托”是捐献全部器官 羊城派 （2018-05-11）
* 又一位廣州警察走了，生命燃燒殆盡前，他仍不忘捐贈眼角膜 雪花新聞 （2018-05-10）
* 49岁广州特警病逝：生前曾赴汶川抗震救灾，逝后捐献出眼角膜 金羊网 （2018-05-11）
* 广州特警49岁因病去世 唯一“嘱托”是捐献全部器官 新华网 （2018-05-11）

飛闖
類:揭陽人
類:中國警察
類:中國共產黨員
防災減災日

係中國大陸搞嘅特別宣傳日，嚟宣傳同地震、颱風、雪崩、山泥傾瀉、火山爆發等一系列防範同避難有關嘅知識。節日從2009年開始，每年嘅5月12號搞。

## 由來

2008年5月12號14:28（UTC+8），喺四川阿壩州汶川發生咗黎克特制8.0級地震。直到2008年9月18號午時造成69227人死亡，成為中華人民共和國成立59年嚟破壞力最大嘅地震，亦繼唐山大地震後傷亡最嚴重一單。地震引起好多中國大陸、港澳臺同海外華僑、海外媒體嘅關注。後嚟喺同年6月，山西太原有政協委員提出建議，為咗悼念呢單災難啲死難者兼加強全民憂患意識，提高防災減災能力而設立噉嘅日子。結果喺2009年3月2號俾中華人民共和國減災委同民政部發佈消息，兼俾國務院批准，從2009年開始，逢每年5月12號係中國大陸嘅防災減災日。

## 攷

類:主題日
類:災禍
全息影相

**全息影相**（），又叫**全息攝影**、**全息照相**，係種影相技術，將被影嘅嘢用多個角度影低，放影返出嚟（**全息投影**）個影像會係立體，睇落好真。
澳門N1A巴士

**澳門N1A巴士**，係一條由澳巴做緊，由沙梨頭北街／筷子基北灣來回亞馬喇前地嘅通宵循環巴士線，只係響凌晨時間服務。

## 背景
2012年6月1號，交通事務局將**[[澳門N1巴士|N1]]**分拆兩條線，分別係**N1A**同**[[澳門N1B巴士|N1B]]**，畀咗澳巴嚟做，服務延伸到新馬路、水上街市同高士德大馬路一帶。

2016年3月19號，因為白朗古將軍大馬路出美副將由單線改做雙線，由罅些喇提督大馬路左轉入白朗古將軍大馬路變做單線，巴士唔夠位轉灣，所以提早一個街口左轉入沙梨頭新街、經飛喇士街出返白朗古將軍大馬路之後再行返原線，所以唔再停「提督馬路／白朗古」巴士站。

2016年7月2號，因為巴士站合併，唔再停「青洲／美居廣場」巴士站。

2016年11月5號，因為重整祐漢區巴士站分佈同路線行程，所以取消停「看台街／中銀」巴士站。

2019年4月6號，因市政署開展「內港北雨水泵站箱涵渠建造工程」，當日朝早十點開始去筷子基北灣方向臨時唔停靠「十六浦」站。

*2019年7月27號起，「水上街市」站改名為「沙梨頭街市」站

*2019年8月31號起，因「內港北雨水泵站箱涵渠建造工程」完工，呢條線開始恢復原線停靠。

## 用車
*開線至2015年7月中，使用五洲龍FDG6920BG
*2015年7月中起：五洲龍FDG6101G
*2018年11月起：宇通ZK6115HG1

## 走線
### 車費
*全程車費：六幣葡幣。
*用澳門通全民卡，只係扣三蚊，其餘由政府畀。
*用澳門通學生卡，只係扣個半，其餘由政府畀。
*用澳門通長者卡同殘疾卡，免費，全部由政府畀。

### 服務

### 停站

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*澳門公共汽車有限公司
范美忠事件

，又嗌，簡稱**范跑跑**，係2008年5月12號汶川地震期間，中國大陸爆出嘅道德觀念醜聞，引發中國大陸大多數網民嘅討論。

范美忠係四川都江堰市光亞學校教書嘅先生。事發喺2008年5月12號晏晝（UTC+8），范美忠上堂教緊語文課時，突發汶川地震。佢唔理班入面啲學生，自己先行落到地下嘅操場避難。隨後班級入面嗰10幾位高中生先至意識到發生地震而陸續到操場集齊。10日後，范美忠喺天涯社區發咗篇《那一刻地動山搖》（）嘅文章講嗮自己喺汶川地震嗰時啲經歷。篇文發佈之後引起部份網民話佢啲道德觀念有問題，一個禮拜後篇文達到至少14萬次嘅瀏覽量。期間引起好多中國大陸啲平面同網上媒體曝光之後俾好多網友猛咁討論，范美忠亦一夜成名，成為2008年中國新聞年度人物。重俾鳳凰衛視嘅《一虎一席談》節目曝光之後，引發網上新一輪拗數同引起部份網友反感。

後嚟范美忠俾光亞學校嘅波士炒咗，重喺2008年6月6號喺北京接受媒體採訪時公開道歉。同年6月中旬，網上流傳范美忠俾中華人民共和國教育部吊銷咗先生執教資格證，但俾教育部話冇噉嘅事，而係都江堰教育局啲領導親自到學校發佈傳達命令嚟取消范美忠嘅先生執教資格。范美忠喺採訪期間重一直表明自己從嚟未考過中國大陸嘅先生執教資格證。重進一步鬧到中國大陸嘅教育體制，話參加噉嘅先生資格考試等於「醜化自己」噉解。

2008年6月25號，中華人民共和國教育部修改咗《中小學教師職業道德規範》兼徵求意見，確定喺第三條「熱愛學生」嗰欄加入「保護學生安全」一句。

## 睇埋

* 汶川地震

## 攷

類:2008年中國
類:四川
光感應器

**光感應器**（），又叫**光感測器**（），係種可以感應光或者其他電磁能量嘅電子感應器，一般係透過P-N接面將光子轉發成電流。
錯見

（），又叫、、，係對視覺系統嘅錯覺，多數通過幾何排列、視覺成像規律去製造出嚟。

視錯覺有陣時會畀人喺視覺藝術上使用，例子可以睇吓景深錯覺同透視投影嘅內容。

## 睇埋
*視覺
*多穩態
*冇可能嘅物體
*Compositing

## 參考
反照率

**反照率**（）係星體對太陽光嘅反射，理論上如果完全無反射就係0；完全反射曬就係1。
景深

**景深**（，簡稱**DOF**）係影相嗰陣相機對焦點前後相對清晰嘅成像範圍，範圍出面嘅就會模糊，通常用鏡頭嘅焦距同光圈值，配合影相嘅距離去調較。
光電二極管

**光電二極管**（），又叫**光電二極體**，係可以將光轉成電能嘅二極管。傳統嘅太陽能電池就由大面積嘅光電二極管去發電。
暗箱

**暗箱**（），又叫**暗盒**、**暗室**，係種光學儀器，可以將影像透過針孔投影出嚟，大約16世紀開始喺歐洲出現，做畫畫嘅輔助工具。暗箱係相機嘅前身。
潛望鏡

**潛望鏡**，係種光學儀器，用到兩塊鏡以反射畀用家望到上面嘅影像，影像唔會反轉變形。潛望鏡最常見嘅用途就係畀水底嘅潛水艇睇水面動靜，另外雙層巴士都會有潛望鏡畀司機睇巴士上層情況。
韓式燒肉

**韓式燒肉**（**불고기**，**Bulgogi**）係韓國嘢食，將牛肉或者豬肉切成薄片，用燒肉醬汁醃味，再攞去炭爐上面燒熟（或者攞去煎熟），可以用生菜包住食，配白飯都得。
## 睇埋
*韓國燒烤
紅豆豬手

**紅豆豬手**（**Feijoada**），又叫**紅腰豆炆豬手**，係葡萄牙嘢食，喺葡萄牙管過嘅地方（譬如巴西同澳門）都好流行。呢味餸主要用到豬手、紅腰豆、葡國腸、蕃茄同洋蔥，將材料放入個煲度慢慢炆熟。
中國國際電視台

（，縮寫**CGTN**），又叫做**中國國際電視台**，係中央廣播電視總台擁有嘅一個全球性電視網。佢前身係中國中央電視台（央視）嘅外語國際頻道（包央視英語紀錄、英語新聞頻道以及西班牙語、法語、阿拉伯語、俄語國際頻道），嚮北京時間2016年12月31日12:00開播。

喺中國大陸，CGTN所有頻道唔係各個地方嘅電視都收得到。

## 頻道

## 爭議
中國國際電視台一般被視為中國政府嘅官媒，報道會站喺北京政府立場，亦因為咁引起咗一啲關於公正性同埋假新聞爭議，引起一啲批評。

### 被美國列為「外國使團」
2020年2月18號，CGTN同新華社等5間中國媒體被美國國務院認定為「外國使團」，並作為北京當局嘅宣傳新聞機構。有匿名國務院官員回應事件嘅時候，就話大家都知道佢哋永遠都係被國家控制，而且隨著時間發展，攻擊性亦越來越強。

### 香港逃犯條例爭議相關唔公正報導
2020年5月26號，英國通訊管理局決定，對CGTN喺2019年8月11號至2019年11月21號期間，報道香港逃犯條例爭議缺乏應有嘅公正作出處罰，而CGTN可能面臨罰款或者吊銷廣播執照。英國通訊管理局亦表示，佢哋仲調查緊其他3宗有關CGTN嘅投訴。

### 涉嫌製造假新聞為新疆種族滅絕問題洗白
新疆維吾爾族人被指受到中共嘅大清洗，受到迫害、強迫勞動、宗教歧視等議題，喺2014年起開始受到關注。而喺2021年3月新疆棉花風波，多個國際品牌發表聲明批評中國強迫新疆維吾爾族人勞動，因此唔再用新疆棉花。事件引起全球唔少關注，中國環球電視網喺3月28號刊出署名「布望」（Laurène Beaumond）嘅法國自由記者評論，該記者聲稱新疆無迫害人權、種族滅絕等問題，但法國《世界報》（Le Monde）就查證，發現法國並無呢個記者。事件引起外界批評，戰略研究基金會（FRS）研究員彭達茲就抨擊，話中國官媒竟然以假記者名義、用法語發表文章，令人難以想像。事件被揭發之後，中國外交部發言人華春瑩被問到「布望」嘅詳細身分，但佢就只係話唔方便透露。

## 註

## 參考
阿斯圖里亞斯豆煲

**阿斯圖里亞斯豆煲**（**Fabada asturiana**），係西班牙嘢食，源自阿斯圖里亞斯地區，材料主要用白四季豆、火腿（或者用煙肉代替）、黑布甸、西班牙腸同藏紅花，將材料放入個煲度煮熟，配麵包食，可以送蘋果酒或者紅酒。
韓式燒牛仔骨

**韓式燒牛仔骨**（**갈비구이**，**Galbi-gui**）係韓國嘢食，將牛仔骨（可以用豬排骨取代）切成細塊，用燒肉醬汁醃味，再攞去炭爐上面燒熟（或者攞去煎熟），可以用生菜包住食，配白飯都得。

## 睇埋
*韓國燒烤
韓式辣炒雞

**韓式辣炒雞**（**닭갈비**，**Dak-galbi**），簡稱**辣炒雞**，係韓國嘢食，材料主要係雞肉同韓式辣醬，配埋椰菜、紫蘇葉、蔥同韓式年糕，用平底鑊炒埋一齊。
魚餡餅

**魚餡餅**（**Kalakukko**），又叫**魚餡包**，係芬蘭嘢食，外面係黑麥整嘅包，入面包住有魚同豬肉嘅餡。
漁人碼頭

**漁人碼頭**可以係：
*三藩市漁人碼頭
*澳門漁人碼頭
*史提夫斯頓，加拿大列治文嘅漁人碼頭
駱克駅

**駱克駅**（**L' Hart**）係香港銅鑼灣一座寫字樓，嚮駱克道487至489號。

駱克駅嚮2008年起好，高26層，係座銀座式商廈，入面全部都係舖頭，有2部𨋢。

2017年7月，林子峰以9.65億港元嚮鎮科集團手上買入駱克駅，2018年5月招標放售。

## 註

## 拎
* 駱克駅全幢標售意向價13億
艾平

**艾平**（）係中華人民共和國男外交官。佢係漢人，鄉下湖北武漢。1977年6月加入中國共產黨。

1969年1月喺陝西延川插隊，1973年9月喺北京外國語學院讀書，1979年9月去加拿大留學。1977年10月起喺中共中央對外聯絡部做嘢，做過副處長、處長、非洲局局長、一局局長。2001年，代替蔣正雲擔任中華人民共和國駐埃塞俄比亞大使。2004年，由林琳接任。2010年5月至2014年3月，任中共中央對外聯絡部副部長。2013年3月12號開始做全國政協外事委員會委員。

## 參考
高村凛

**高村凛**（）喺愛知縣名古屋市出世 ，係一名模特兒同演員、結婚後叫高村凛。

## 學歷
佢初中同埋高中都喺名古屋大學教育學部附屬中學校同埋高等學校讀書，之後喺青山學院女子短期大學讀設計同藝術有關嘅課程，專攻設計同油畫。佢嘅興趣係瑜珈同埋彼拉提健康運動（Pilates）。 

## 人生經歷
*佢讀高中時被東京嘅星探發掘，開始週末喺名古屋去東京、做模特兒同拍廣告工作。用藝名「原田志乃」開始歌手工作
*2000年-到2005年，以JJ模特兒身份活動。
*2003年9月、初次喺電影『HAZARD』（園子温導演）演出，擔任女主角。 	
*2009年，喺香港以模特兒身份開始活動，展開廣告拍攝同埋各種商業演出活動。 	
*2010年10月，同公路單車車手高村直樹結婚。
*2011年5月，生第一個仔。 
*2012年9月，生第二個，係女。 
*依家主要以模特兒身份活動。 。同年11月，龍鳳胎出世
*2013年12月，喺個人網誌宣布將藝名**椋名凛**改成結婚後嘅名高村凛。 
*2015年7月，宣布有咗雙胞胎

## 電視劇
*ランチの女王（2002年，富士電視台） 	
*anego第一話（2005年，日本電視台） - 飾演千葉かおり 
*27歳の夏休み（2005年6月30日，TBS系） 	
*恋におちたら〜僕の成功の秘密〜（2005年，富士電視台） 
*ロング・ウエディングロード!〜東京VS大阪ワケアリ婚物語（2007年7月30日，TBS系） 
*週刊 赤川次郎 『美しい闇』（2007年，東京電視台） 	
*黒い太陽スペシャル'07（2007年9月21日，朝日電視台） 
*醫龍-Team Medical Dragon-2（2007年，富士電視台） 
*特命係長・只野仁スペシャル'08（2008年2月2日，朝日電視台） 	
*7人の女弁護士2 第5話（2008年，朝日電視台） 
*課長島耕作 2 ～香港の誘惑～ （2008年10月1日、日本電視台) 
*齋藤さん2 (2013年7月13日 一 9月21日，日本電視台) - 飾演母親一角 	
*大河劇 [軍師官兵衛]第11集 (2014年，NHK ) -飾演妓女一角 	
*大河幻想劇 [精靈守護者] - 飾演主角幼年期母親一角 

## 參考

## 出面網頁
* 白金 Production
* 高村凛 個人網誌
* 

類:日本女演員